Svaka evropska zemlja (može se raspravljati šta je to), ima pravo da podnese zahtev da bude primljena u članstvo Evropske unije. To je tako na osnovu Rimskog ugovora, a i svih kasnijih konstitucionalnih ugovora Evropske unije. Evropska unija je, međutim, usvojila niz kriterija kojima se reguliše njeno proširivanje pristupanjem novih zemalja članica. Njihov cilj je da pospeše harmonizaciju ustanova zemlje koja se pridružuje sa ustanovama same Unije. U slučaju zemalja sa zapadnog Balkana, procedura podrazumeva da se najpre dogovori, potpiše i primenjuje Sporazum o stabilizaciji i pridruživanju, pa da se potom otvore pregovori o članstvu. Sporazum je potreban zato što je Evropska unija pre svega zona slobodne trgovine, pa se Sporazumom i njegovom primenom ta zona, bar kada je reč o tržištu robe i kapitala, proširuje na zemlju sa kojom se taj sporazum sklapa. Ako je ta tržišna integracija uspešna, harmonizacija ostalih ustanova će, po ideologiji na kojoj se Unija zasniva, biti jednostavnija.\nU tom kontekstu je potrebno razumeti izjave komesara za prošitrenje Olija Rena, koje je ponovio nekoliko puta u poslednje vreme. Srbija, jasno, može da podnese zahtev za članstvo u Evropskoj uniji, ali u skladu sa postojećom procedurom bi bilo bolje da najpre napravi prethodne korake, pre svega u primeni Sporazuma i ispunjavanju preostalih političkih uslova, kako bi taj zahtev mogao da se meritorno razmatra. Ovi prethodni koraci su tu zato što Evropska unija ne želi da donosi negativna mišljenja kada se suoči sa zahtevom neke zemlje da bude primljena u članstvo. Interes Unije, a trebalo bi i zemlje koja teži članstvu, jeste da se čitav proces odvija tako da je pozitivan ishod predvidiv i praktično neizbežan. Kao što se vidi i na iskustvu ishitrenog potpisivanja Sporazuma o stabilizaciji i pridruživanju kako bi se pomogla proevropska alternativa na srpskim izborima, nema mnogo smisla ulaziti u neki odnos sa sporovima, nesporazumima i nerazumevanjem.\nZašto onda kreatori srpske spoljne i evropske politike svejedno nameravaju da predaju zahtev za pristupanje Evropskoj uniji pre nego što su napravljeni prethodni koraci? Razlog je unutrašnjepolitički. Namera je da se srpskom javnom mnenju iznesu dokazi da je Evropska unija odgovorna za sporu integraciju Srbije, a ne ova ili ona srpska vlada. Teren je pripremljen izjavama o tome kako Evropska unija meri, recimo, Hrvatsku i Srbiju sa dva aršina; izjavama o tome da se neće dozvoliti da unutrašnji problemi neke od članica Evropske unije (misli se na „opsednutost“ Holandije genocidom u Srebrenici i hapšenjem glavnog osumnjičenog za taj zločin) zaustave put Srbije u Evropsku uniju; sugestijama da se prećutno očekuje da Srbija prizna Kosovo pre nego što se o njenoj kandidaturi može raspravljati; i sve tako redom. Već same izjave Olija Rena, ističe se, dokaz su da je, u stvari, Evropska unija nespremna da pokrene proces integracije Srbije, a ne da su za zastoj krive srpska spoljna i unutrašnja politika. Pa će se podnošenjem zahteva za članstvo Evropska unija staviti na probu. Ako se proces svejedno pokrene, to će biti predstavljeno kao veliki diplomatski uspeh, a ako ne, dokazaće se već šta god se želi dokazati o karakteru Evropske unije.\nIzgleda da je reč o strategiji koja ne samo da je pobednička bez obzira na ishod, već i ona da se jednim udarcem ubiju dve muve, što je naravno ideal svake politike koja se nađe u ćorsokaku. Mogu li se, svejedno, pojaviti problemi? Najvažniji problem je u osnovi motivacije da se sa podnošenjem zahteva požuri. Ova je vlada pobedila na izborima sa obećanjem da će ubrzati integraciju zemlje u Evropsku uniju i da je neće, kao predizborna opozicija, gurnuti u samoizolaciju. U međuvremenu, ona se prilično udaljila od Evropske unije i značajno povećala opasnost izolacije Srbije. Štaviše, antievropska propaganda, sadržana pre svega u izričitoj ili prećutnoj tvrdnji da je Evropska unija antisrpski raspoložena, dovela je do pada podrške proevropskoj politici. Ako pad bude još veći kao posledica problema sa srpskom kandidaturom, to može da ima dve negativne posledice.\nSa jedne strane, proevropska politika se ne može voditi ako ne postoji podrška toj politici. Nepostojanje podrške deluje negativno i na spremnost Evropske unije da se angažuje na pridruživanju Srbije. Jer je društveni i politički konsenzus da se teži integraciji u Uniju ključni preduslov da jedna zemlja uopšte bude shvaćena kao ozbiljan kandidat za članstvo. Ako konsenzusa nema, proces integracije nema smisla. Sa druge strane, pad popularnosti evropske politike vodi i padu popularnosti partija koje tu politiku zastupaju. Proporcionalno, više štete će imati Demokratska stranka, jer će ili njena proevropska politika biti ocenjena kao neuspešna ili će njeni glasači oceniti da je stranka odustala od politike za koju su glasali. Obe negativne posledice su neizbežne, bez obzira na uspešnost prebacivanja krivice na Evropsku uniju.\nNosioci srpske spoljne i evropske politike, pretpostavljam, računaju da im eventualno sporenje sa Evropskom unijom neće previše štetiti zato što je njihov politički položaj lagodan usled popularnosti politike sukobljavanja sa svetom, a i zato što su i liberalna i nacionalistička opozicija slabe. Onoliko koliko je moguće razumeti ministra spoljnih poslova, strategija po kojoj je Srbija večno na putu da reši svoje probleme, ali je u međuvremenu sama sa sobom, smatra se poželjnom. Po njemu, Srbija čeka novi Berlinski kongres, a do tada je strateško oslanjanje na Rusiju dovoljno. U tom kontekstu, sve se svodi na poteze koji krivicu prebacuju na druge, a zasluge se pripisuju nosiocima tekuće srpske politike.\nJedino nije jasno hoće li okolnosti sarađivati. Iz bliske istorije znamo da ovakva, u osnovi inovirana Miloševićeva politika, može da ima veoma rđave rezultate ako su okolnosti nepovoljne. U trenucima nepovoljnih okolnosti, glasači su imali običaj da stanu na stranu proevropskih i prozapadnih alternativa. Uostalom, Demokrartska stranka je zato na vlasti, a zato se i vratila na vlast. Glasači su ocenili da se sporenje sa svetom ipak ne isplati, pa su glasali za one koji bi sa svetom da sarađuju. Bilo bi, naravno, bolje da su srpski glasači za pozitivnu strategiju saradnje, a ne za negativnu, dakle samo u slučaju kada se dotakne dno, ali bi trebalo voditi računa o činjenici da su okolnosti takve da je voda duboka, a dno blizu.


Istražna Komisija Agrokor i zvanično prestala da radi - VIRALNE\nHome / EKONOMIJA / Istražna Komisija Agrokor i zvanično prestala da radi\nSaborski Odbor za Ustav, Poslovnik i politički sistem konstatovao je danas da je parlamentarna istražna Komisija o Agrokoru prestala da radi 20. novembra, od trenutka pokretanja zvaničnog istražnog postupka.\nNakon što je predsednik tog odbora Željko Rajner obavestio članove da je Komisija o istrazi u Agrokoru završila sa radom, poslanik SDP-a Arsen Bauk je zatražio da se zakjučak o tome objavi u Narodnim novinama jer, kako smatra, on ima snagu da zaustavi rad istražne Komisije.\nBauk je to predložio zato što je i odluka o osnivanju istražne Komisije bila objavljena u Narodnim novinama.\nOrsat Miljenić (SDP) nakon sednice je poručio kako „i dalje smatra da se radi o pogrešnom tumačenju zakona koji je sasvim nelogičan“.\n„Kada se vidi sve šta znamo o tom rešenju o istrazi, jasno je da je ona vrlo uska i ograničena i da se bavi jednim malim segmentom. Međutim, vladajuća većina je odlučila da tako tumači zakon i danas su doneli odgovarajuću odluku“, rekao je Miljenić.\nKako je izvestila HINA ne zna se šta će biti sa dokumentacijom iz Agrokora i državnih institucija koja je pristigla u Komisiju, već je uputio novinare da o tome pitaju vladajuće.\nUpitan za eventualni novi SDP-ov plan u vezi s Agrokorom, Miljenić je istakao da su „vladajući danas vrlo jasno rekli kako ne žele da se išta što se događa u Agrokoru odvija pred javnošću“.\n„Jasno je da vladajući ne žele da se išta sazna o Agrokoru pa neće dopustiti nikakvo istraživanje, a naravno da mi možemo i hoćemo inzistirati na nekim pitanjima i otvarati ih, ali u formi istažne Komisije to više ne možemo da radimo“, zaključio je Miljenić.\n← Prethodna vest Evro sutra 119,69 dinara\nSledeća vest → CIP ide na licitaciju zbog dugova Železnica Srbije


Oblačno, mestimično s kišom, od 10 do 23 stepena\nNovi magazin 17.03.2018\nVreme u Srbiji će danas biti umereno i potpuno oblačno, mestimično s kišom, pljuskovima i grmljavinom, saopštio je RHMZ. Jutarnje temperature će biti od pet do 10 a najviše dnevne od 10 do 23 stepena. U Beogradu će danas biti pretežno oblačno, a… »\nKurir: Poludelo vreme, baba marta steže obruč: U Srbiji danas i do 23 stepena, već od sutra - sneg i minus!Mondo: Spremni za pljusak i gromove?još 2 povezane\nNije znao da su upaljene kamere: Amidžić komentarisao Šerifovićkin seksualni život\nVoditelj Ognjen Amidžić izazvao je lavinu komentara kada je javno, verovatno misleći da su kamere ugašene, iskomentarisao seksualni život Marije Šerifović. Svima je već dobro poznato da Ognjen Amidžić jednom nedeljno radi intervjue sa… »\nKurir: Ognjen Amidžić nije znao da su upaljene kamere: Progovorio o Mariji Šerifović i njenom seksualnom opredeljenju! Ovo će mu dobro zapamtiti!Svet: Ognjena Amidžića TAJNO SNIMILI dok priča o lezbejkama, Mariji Šerifović, Sanji i Matoroj! Evo šta je rekao!još 2 povezane\nJovanović: Vučić moderniji od "građanske opozicije"\nBeograd -- Pedsednik Srbije i lider SNS Aleksandar Vučić moderniji je od "građanske opozicije", ocenjuje predsednik LDP Čedomir Jovanović. On ističe u intervjuu za “Danas“ da se neće povući iz politike, i pored lošeg rezultata LDP-a na… »\nKurir: Čeda ponovo opleo po opoziciji: Oni su potpuno retrogradni, Vučić je moderniji na svakom planuBlic: Jovanović: Neću se povući iz politikejoš 1 povezana


UVOD U BIZNIS: Varljivi januar - Nira Press\nPočetna » UVOD U BIZNIS: Varljivi januar\nRadost zbog suficita u državnoj kasi, koji je obelodanio srpski premijer početkom februara, trajala je vrlo kratko.\nIako je premijer Vučić rekao (10. februara na konferenciji “Beogradski dijalozi”) da “srpska kasa i finansije postaju neuporedivo zdravije”, onima koji znaju da se, na primer, PDV plaća tromesečno i da je baš u januaru bila ta kvartalna uplata, bilo je jasno da je suficit delom došao upravo zbog uplate PDV-a za prethodna tri meseca. Osim toga, u januaru je mnogo neradnih dana, pa država tada ne počinje da troši za sve što joj treba, a mnogi još prave planove koliko i na šta trošiti tokom godine.\nZato je sve nedoumice oko januarskog suficita u državnoj kasi razvejao već 11. februara predsednik Fiskalnog saveta Pavle Petrović koji je ocenio da je suficit u januaru i početkom februara sezonski. “To se zna da je sezonski efekat. To imamo svake godine. Dodatni efekat je da su se plate i penzije smanjile”, rekao je Petrović na predstavljanju Fiskalne strategije od 2015. do 2017. godine. Inače, Petrović je podsetio da je, sezonski, budžet Srbije imao suficit i u vreme dok je ministar finansija 2013. godine bio Mlađan Dinkić, koji je “bio ponosan na to”.\nI zaista, u dokumentaciji se može naći izjava ministra finansija Mlađana Dinkića s početka marta 2013. godine da je „na nivou konsolidovanog računa budžeta, ostvaren suficit od 3,8 milijardi dinara“. To je tada bilo oko 34 miliona evra, a Dinkić je smatrao da je, usled tog suficita, moguća i prevremena otplata dela spoljnog duga Srbije.\nI tada je, kao i sada, reagovao Pavle Petrović: „Suficit u januaru 2013. uopšte ne ukazuje na neka povoljna kretanja. Na osnovu toga ne možemo da zaključimo da se stvari dobro razvijaju”, rekao je Petrović.\nAli, tu nije kraj „varljivim“ januarskim podacima. Svakog januara, na primer, objavljuju se podaci o decembarskim zaradama i uvek su te zarade – velike! Tako je i ovog januara premijer Vučić saopštio da su, uprkos smanjenim zaradama u javnom sektoru zbog mera štednje, plate u decembru bile prilično visoke: neto plata iznosila je 68.739 dinara i realno je veća za 13,2 odsto u odnosu na novembarsku. Podaci su tačni, ali je i ovoga puta u pitanju „sezonski karakter“. Naime, u decembru se uvek isplaćuju svi zaostaci za prethodnu godinu, ponegde i trinaesta plata, pa razne naknade čiji rok za plaćanje ističe krajem godine. Sve to uvećava iznos prosečne decembarske zarade. Ali, zato već januarska plata (podaci se objavljuju u februaru) pokaže realnije stanje stvari.\nKako to izgleda, lako se može videti iz podataka za prethodne godine. Na primer, u decembru 2013. godine prosečna neto zarada iznosila je 70.071 dinar i bila je realno veća za 14,9 odsto u odnosu na novembar 2013. godine. Ali, već u januaru 2014. godine prosečna zarada je iznosila 52.438 dinara i bila je realno manja za 6,6 odsto u odnosu na prethodni mesec.\nIli, još godinu dana ranije, u decembru 2012. godine prosečna neto zarada iznosila je 65.165 dinara i realno je bila veća za 11 odsto u odnosu na novembar. No, već u januaru 2013. godine prosečna zarada je pala na 54.447 dinara i realno je bila manja za 16,9 odsto u odnosu na prethodni mesec…\nMožda bi zato bilo bolje da, umesto oduševljenja varljivim januarskim podacima, u prvom planu bude upozorenje Fiskalnog saveta da će štednja države, osim u 2015., 2016. i 2017. godini, morati da se produži i na četvrtu – 2018. godinu. Tada će učešće javnog duga u BDP zemlje premašiti čak 83 odsto. A do tada ćemo imati još tri „varljiva“ januara, pa je bolje da već sada znamo da su – sezonski.\nStudija “Harvardske poslovne revije” pokazuje da su žene šefovi rangirane bolje od svojih muških kolega čak u 12 od 16 liderskih


U nastavku svedočenja Hasanagić je pojasnio da je kao komandant 35. divizije takozvane Armije BiH usmeno dobio informaciju o nečovečnom postupanju prema ratnim zarobljenicima, dok je komandant Trećeg korpusa o tome dobijao izveštaje od obaveštajnih i bezbednosnih organa.\nHasanagić, koji je pre dve sedmice započeo svedočenje, istakao je da je komandant korpusa bio pisanim putem obavešten, a da ga je i on lično obavestio.\n- Obavešten sam 11. septembra 1995. godine, od trećeg čoveka Divizije, o zarobljavanju i otimanju zarobljenika. Isti dan sam obavestio komandanta Korpusa - dodao je Hasanagić.\nSvedok je naveo da je 12. septembra 1995. godine dobio informaciju o zlostavljanju i ubijanju zarobljenika, pojasnivši da su o tome izveštaje sačinjavali obaveštajni i bezbednosni organi, koje su dostavljali na istureno komandno mesto.\nOptuženi Mahmuljin je svedoka pitao "šta bi se desilo da je odlučeno da se uđe u konfrontaciju s odredom “El mudžahedin” i da li bi došlo do sukoba", a Hasanagić je odgovorio da bi otpor bio pružen, ali da bi on to rešio.\n- Sve ste instrumente imali za rešavanje ove situacije. Da ste meni to naredili, ja bih rešio - dodao je Hasanagić.\nPrema njegovom svedočenju, direktivom za nastavak ofanzivnih dejstava Generalštaba takozvane Armije BiH od 5. januara 1995. godine, dat je plan godišnjih aktivnosti Trećem korpusu da zajedno s Drugim korpusom zauzme širi rejon Vozuće.\nOptužnica tereti Mahmuljina da, kao komandant Trećeg korpusa takozvane Armije BiH u čijem je sastavu delovao i odred "El mudžahedin", ništa nije preduzeo da spreči zločin pripadnika ovog odreda nad ratnim zarobljenicima i srpskim civilima tokom vojne akcije na širem području Zavidovića i Vozuće 1995. godine.\n(UŽIVO) Javor - Zvezda, Katai nakon majstorije, doneo crveno-belima i preokret u Ivanjici


Nacrt zakona o poreskom postupku RS dobra osnova za stvaranje povoljnijeg privrednog ambijenta - Zašto ne\nFebruar 12, 2020\t Alisa Karović\nPortal javnarasprava.ba, u saradnji sa drugim organizacijama civilnog društva, parlamentarcima i parlamentarkama, te relevantnim državnim institucijama, uz podršku Ambasade Kraljevine Nizozemske u BiH u proteklom periodu realizovao je niz kampanja kojima se promovišu zakoni koji su bitni za EU integracije Bosne i Hercegovine. Jedan od tih zakona je i Nacrt zakona o poreskom postupku Republike Srpske.\nPodsjećamo, Narodna skupština Republike Srpske usvojila je u decembru 2019. godine Nacrt zakona o poreskom postupku Republike Srpske. U obrazloženju je navedeno da je ovaj zakon potrebno donijeti zbog stvaranja pravnog okvira za sprovođenje projekta e-registracija privrednih subjekata u Srpskoj i preciziranja odredaba o postupku primjene procjene poreske osnovice kod fizičkih licate da jecilj ovog zakona, između ostalog, da se unaprijedi i rad Poreske uprave RS i olakša posao poreskim obveznicima.\nCilj okruglog stola bio je pokrenuti širu javnu diskusiju o Nacrtu zakona o poreskom postupku Republike Srpskei njegovoj usklađenostisa EU propisima, kao i dobiti odgovore na pitanja da li će implementacija ovog zakonskog rješenje zaista pomoći da se uvede više reda i kada je riječ o plaćanju poreza na dohodak, odnosno da li će doprinijeti postepenom suzbijanju sive ekonomije i sl. Poziv za okrugli sto upućen je svim akterima koji su bili uključeni u izradu zakona. Međutim, pozivu su se odazvali samo predstavnici nevladainog sektora, odnosno organizacije Transparency inter i Oštra nula iz Banja Luke.\nTI je bio na stručnoj raspravi koju je organizovala Nardna skupština RS, koja je održana 6. februara ove godine o Zakonu poreskom postupku RS. Stručnoj raspravi su prisustvovali predlagači zakona, predstavnici institucija, privredne komore, sindikata, privrednih društava, advokatske komore i dr. koji su dali komentare u vezi sa pomenutim zakonom.”\nŽeljka Pilipović Vuleta, TI, 10.02.2020.\nU međuvremenu, u javnosti su se pojavile informacije da pojedini učesnici, koji su prisustvovali ovoj stručnoj raspravi i dostavili svoje komentare, nisu u potpunosti zadovoljni obzirom da predlagači zakona iste nisu u cijelosti usvojili, kada su upitanju pojedini članovi zakona.\nNakon detaljne analize odredbi Nacrta zakona o poreskom postupku RS učesnici okruglog stola su konstatovali da je predloženi zakon dobra osnova za stvaranje povoljnog privrednog ambijenta, kako za domaće privrednike tako i za investitore. Također, konstatovano je da trebaju biti uzeti u obzir i komentari i prijedlozi stručne javnosti u cilju donošenja najboljeg zakonskog rješenja koje će oklakšati posao kako kontrolnim organima tako i privrednicima.\nSmatramo da zakon treba biti usklađen sa drugim zakonima, kako ne bi izazvao nedoumice u praksi, te da je baš zbog toga dobro konsultovati što veći broj sagovornika.”


Bez podrške Americi - Sputnjik Srbija\n10:34 10 Maj 2021\nBez podrške Americi\n14:57 23.01.2018 Preuzmite kraći link\nPedeset tri zemlje ne odobravaju liderstvo SAD u svetu. U odnosu na prošlu godinu, broj zemalja čiji građani ne odobravaju američko rukovodstvo se utrostručio.\nMeđu 15 zemalja sa najvišim nivoom neodobravanja za 2017. godinu su zapadne zemlje i bliski saveznici SAD. Na Kosovu Ameriku podržava 75 odsto stanovništva, a u Albaniji — 72 odsto.\nPodrška Americi u svetu pala na najniži nivo\nGalup: Svet Trampa i Ameriku ocenio najnižim ocenama\npodrška, rejting, Kosovo, Albanija


Radonjić zabrinut pred gostovanja u Evroligi - Crvena zvezda info\nKošarka / 831 pregleda\nRadonjić zabrinut pred gostovanja u Evroligi\nTrener Zvezde potvrdio da u timu neće biti Holinsa, Lazića i Cirbesa zbog povreda\nTrener košarkaša Crvene zvezde, Dejan Radonjić, istakao je pred gostovanje Albi iz Berlina (petak 20.00), da će ekipa put Nemačke krenuti značajno oslabljena i istakao da u timu neće biti Holinsa, Lazića i Cirbesa.\n- Idemo u goste Albi, u dobroj su formi, pokazali su tokom sezone da mogu da igraju na vrhunskom nivou, smatram da su jedan od boljih mečeva odigrali protiv nas u Beogradu, kada su nas zasluženo pobedili. Idemo u Berlin značajno oslabljeni, sa timom koji nam je na raspolaganju, probaćemo da damo sve od sebe da vidimo šta možemo u tom duelu, svesni činjenice da igramo protiv odličnog protivnika. Moramo da izvučemo sve iz sebe i da pokušamo da ostvarimo dobar rezultat.\nRadonjić naglašava da Zvezda mora da se adaptira na trenutnu situaciju bez dva veoma važna igrača.\n- Potrebno je da se adaptiramo na situaciju u kojoj se nalazimo, jer smo u jako kratkom periodu ostali bez dva jako važna igrača. Imali smo dobru situaciju, gde smo bili u dobrom ritmu igrama koje smo pokazali, sada treba da se pregrupišemo opet i da u ovim okolnostim pokušamo da izvučemo maksimum iz ove situacije. To nas malo uslovljava, igrali smo meč protiv Cibone u tim okolnostima, koji nije bio dobar pokazatelj s obirom na okolnosti pre meča i stanje u kojem smo bili. Treba videti kako ćemo mi da izgledamo, znamo da je rival dobar, ima veliki potencijal i dobru igru. Ekipa su koja igra na visokom nivou, imaju puno dobrih elemenata i odbranu na koju moramo da se adaptiramo. Probaćemo u tim okolnostima da damo svoj maksimum.\nNije želeo Radonjić previše da komentariše raspored do kraja Evrolige, gde Zvezda pored gostovanja Albi gostuje i Bajernu i Žalgirisu, a na kraju dočekuje Efes.\n- U ovoj situaciji je deplasirano da razmišljamo o tome, napravili smo do sada šta smo napravili, ja sam veoma zadovoljan. Imamo četiri kola, tri na strani, poslednju utakmicu protiv prvaka Evrope, raspored nije baš dobar, a ima i drugih ekipa koji imaju svoje želje, koji imaju svoje rasporede. Idemo od meča do meča. U ovoj situaciji je bitno da vidimo kako ćemo da se snađemo i da vidimo koliko možemo - zaključio je trener Zvezde.


Motogrini električni skuteri\nU vremenu kada su uštede energije, novca i vremena presudne nije jednostavno pronaći zajedničko rešenje za sve navedeno. Kompanija Motogrini ponudila je tržištu svoj doprinos rešenju nekim od ovih pitanja kroz električne skutere. Takozvana Motogrinologija glasi da poslovanje mora biti i održivo i korisno za društvo, te je grupa stručnjaka, vođena ovom ideologijom, napravila prevozno sredstvo koje je jeftino za održavanje, a doprinosi očuvanju životne sredine.\nOvako priču o svom poslovnom poduhvatu počinje mlada preduzetnica Sanja Knežević, koja je u starom porodičnom zaseoku napravila etno selo.\nJedna od najmlađih i veoma perspektivnih industrijskih grana u celom svetu je reciklažna industrija. Sa znanjem i svešću o tome koliko zavisimo od stanja životne sredine u poslednjim decenijama razvijaju se i usložnjavaju tehnologije, zakonska i preduzetnička rešenja i različite oblasti ove grane privrede. Reciklažna industrija u Srbiji imala je početni bum, a zatim jedan težak krizni period, prouzrokovan ukidanjem Fonda za zaštitu životne sredine.\nUprkos velikoj krizi u eko sektoru naša zemlja je potpuno očišćena bar kad je u pitanju gumeno- tehnički otpad. Za to možemo da zahvalimo firmi Eco Recycling koja je odolela svim izazovima i padu reciklažne industrije. Ova fabrika prerađuje čak i džinovske damper gume sa ugljenokopa.\n"VETAR U LEĐA" SRBIJI\nVetropolje Fantanele je najveće vetropolje na kopnu u Evropi. Nalazi se u Rumuniji, u blizini Kostance i Crnog mora, a za Srbiju ga vezuje samo kompanija koja ga je izgradila. Radi se o firmi Continental Wind Partners koja je preselila svoje kancelarije iz Londona u Beograd i već nekoliko godina radi na razvoju vetroparka Čibuk 1.


Politika - Sputnjik Srbija\nLast update: 10:57 11.01.2019\nPutin stiže za nekoliko dana, a ovo je vrh njegove agende\nLast update: 10:25 11.01.2019\nU velikoj akciji policije u borbi protiv kriminala u Srbiji noćas je uhapšeno na desetine osoba, objavili su mediji.\nLast update: 07:00 11.01.2019\nLast update: 21:04 10.01.2019\nautor Miloš Ćurčin\nLast update: 20:39 10.01.2019\nLast update: 18:29 10.01.2019\nVučić sa vrhom SNS-a o dočeku Putina i vanrednim izborima\nPredsednik Srbije i Srpske napredne stranke Aleksandra Vučić razgovarao je s proširenim Glavnim odborom stranke.\nLast update: 14:34 10.01.2019\nHaljiti: Sporazum ove godine, ni Beograd ni Priština se neće puno pitati\nBeograd i Priština se neće mnogo pitati u vezi sa finalnim sporazumom o normalizaciji odnosa, izjavio je zamenik predsedavajućeg kosovskog parlamenta Džavit Haljiti i dodao da će cenu morati da plate „obe strane“, te da će Kosovo morati nešto da dâ Srbiji.\nLast update: 13:57 10.01.2019\nPovodom dolaska ruskog predsednika Vladimira Putina, u Beogradu će 17. januara, na dan njegove posete, biti održan skup podrške prijateljstvu Srbije i Rusije.\nPopović i Čepurin: Ogroman potencijal za razvoj odnosa\nPored najbolje političke saradnje između Srbije i Rusije, potrebno je intenzivno raditi na unapređenju ekonomske saradnje, gde imamo ogroman potencijal za razvoj naših odnosa, poručeno je na sastanku koji su, uoči posete predsednika RF Vladimira Putina Srbiji, održali ministar za inovacije Nenad Popović i ambasador Rusije u Srbiji Aleksandar Čepurin.\nMeđu pozvanima da se pojavi pred Specijalnim sudom za zločine bivše OVK nalazi se i Raimonda Reci, koja je bila pripadnica te organizacije.\nTačijev savetnik: Za priznanje Kosova Srbija želi deo teritorije\nPolitički savetnik kosovskog predsednika Bljerim Šalja izjavio da će Srbija usloviti priznanje Kosova pripajanjem dela njegove teritorije.\nBivši izaslanik UN za KiM: Rešenje za Kosovo i Srbiju mora sada; Tači: Hvala\nBivši izaslanik UN za Kosovo Kai Eide smatra da rešenje za stabilizaciju odnosa Beograda i Prištine mora da se reši sada zbog stabilnosti regiona.\nVučić za Fajnenšel tajms“: Svaki zamrznuti konflikt može da se otopi, a kad se to desi...\nPredsednik Srbije Aleksandar Vučić najavljuje u intervjuu za „Fajnenšel tajms“ nastavak reformi koje su već dovele do trogodišnjeg suficita u budžetu i da ostaje pri ubeđenju da će samo dogovor sa Prištinom doneti trajan mir regionu, koji, navodi list, i dalje trpi posledice ratova i raspada bivše Jugoslavije.


ĐUKANOVIĆ POTPUNO IZGUBIO KOMPAS: Obrušio se na mitropolita Amfilohija sumanutom izjavom | Novosti.rs\nDa Đukanović gubi kompas govori njegov stav:\n- Izjava mitropolita Amfilohija je potpuno na tragu onoga što je o ljudima koji su učesnici Božićne pobune 1919. i Trinaestojulskog ustanka 1941. govorio prethodnik mitropolita Amfilohija, mitropolit Joanikije Lipovac koji je ostao zapisan kao najpoznatiji saradnik italijanskog okupatora. Joanikije Lipovac je govorio o Božićnim ustanicima i o Trinaestojulskim ustancima kao o otpadnicima koji su spremni na prolivanje bratske krvi, a i Božićni ustanici, a posebno Trinaestojulski ustanici su bili ljudi koji su se odvažno, nepokolebljivo, spremni na najveće moguće žrtve borili za slobodu, borili protiv okupatora i domaćih izdajnika. Dakle, kvalifikovati borce protiv okupatora i domaćih izdajnika kao otpadnike koji prolivaju bratsku krv može samo onaj kome okupacija nije smetala i kome ni danas ne bi smetala okupacija Crne Gore - rekao je Đukanović, na promotivnom skupu DPS u Kotoru.\nMilo Đukanović vladika Amfilohije Crna Gora DPS Kotor Joanikije Lipovac\n21:36 "JA NE ZNAM NIŠTA": Policija u Brazilu zaplenila više od jedne tone kokaina u avionu - pilot nije znao šta se dešava (VIDEO)\n21:35 DA LI ĆE BITI SASTANKA SA ŠMITOM? Dodik izneo uslove za dijalog sa Nemcem\n21:30 TALIBANI IM PRETILI OSVETOM: Prva grupa avganistanskih prevodilaca stigla u Kanadu


► Đurić: Vlada Srbije je uz porodice kidnapovanih i ubijenih Srba na Kosovu\n"Računajte na nas", rekao je Đurić okupljenima u prostorijama Udruženja "Kosmetske žrve", ispred zida na kome su fotografije više od 2.500 ubijenih Srba, civila, vojnika i policajaca na Kosovu\nPredsednik Udruženja Simo Spasić prethodno je u ime porodica tražio da se donese zakon o pravima prodica civilnih žrtava, da se stradalima podigne spomenik u centru Beograda i da im se kaže da li pomoć da traže od Beograda ili Prištine.\nDržava Srbija čvrsto podržava borbu porodica, rekao je Đurić i članovima tog udruženja zahvalio što neguju sećanje na žrtve i nezaustavljaju se u borbi da zločinci budu kažnjeni.\nĐurić je ocenio da je to što se desilo na Kosovu najsramnija politika stradanja i proterivanja onih koji se nisu složii s projektom nezavisne države na teritoriji sprske južne pokrajine.\nSrbija se 17. februara sa tugom i pijetetom seća svih srpskih žrtava terorizma, separatizma i zločina svih neslućenih razmera od 1998. godine do danas, rekao je Đurić i naveo da su rezultat takve zvločinačke politike puste ulice Prištine, škole, univerzitet, sportske hale, koje su nekada vrvele od života Srba i žagora srpskoj jezika.\n"Za nas koji imamo i Vidovdan i Mitrovdan, 17. februar je samo treptaj oka u istoriji, i dan sećanja na sve koji su ubijeni samo zato što su bili Srbi, što su govorili srpskim jezikom i što nisu bili u glavama i srcima deo separatsističkog programa koji se zove nezavisno Kosovo", rekao je Đurić.\nSpasić je tražio od države Srbije dahitno donese zakon o pravima porodica civilnih, predratnih, ratnih i posleratnih žrtava, koji, kako je dodao, imaju sve zemlje u regionu.\n"Tražimo i da država Srbija hitno u Pionirskom parku podigne spomenik srpskim žrtvama od Košara do Horgoša", rekao je Spasić koji je zatražio i da Srbija "svim beskućnicima čije su kuće opljačkane, srušene, zapaljene, voćnaci i šume posečene, grobovi pradedova poorani, kaže kome da se obrate za zbrinjavanje - državi Srbiji i takozvanoj vladi Republike Kosovo".\nMajka ubijenog Dimitrija Popovića zatražila je da se zaustave ubijanja i poručila porodicama ubijenih na Kosovu da su sve srpske žrtve heroji i anđeli na nebu.\n"Nijedna majka, otac, brat, sestra niko više ne sme da zaplače, dogovor o tome se mora postići", rekla je Popović koja je Đuriću poklonila knjigu "Dimitrije sa suncem u očima", sinovu medalju i majcu sa Dimitrijevim likom u čiju čast se u Gračanici svake godine igra memorijalni fudbalski turnir.\nĐuriću, ali i okupljnima među kojima su bili i predstavnik patrijarha Irineja arhijerejski namesnik beogradski Vladimir Vukašinović, zamenik Ombudsmana Miloš Janković, obratila se i Slobodanka Lisić čiji su članovi porodice takođe bili žrtve zločina, baš kao i ona koja je bila silovana.\nDanas se na Kosovu obeležava deveta godišnjica jednostranog porolašenja nezavisnosti.\nporodice kidnapovanih i ubijenih\nDirektor vladine Kancelarije za Kosovo i Metohiju Marko Đurić zatražio je danas od međunarodnih institucija na Kosovu i Metohiji da hitno spreče "protivzakonito i anticivilizacijsko...


Novi trendovi u industriji komunikacija na PRilika 2019\nU petak 25. oktobra 2019. godine sa početkom od 10h, u Svečanoj Sali Beogradskog sajma u Beogradu, biće održana jedanaesta po redu konferencija Prilika pod nazivom “Umetnost komunikacije” u organizaciji Društva Srbije za odnose s javnošću. U cilju boljeg razumevanja pravca transformacija u komunikaciji koje nas očekuju narednih godina, na konferenciji će biti analizirane komunikacije u budućnosti, digitalizacija i digitalna komunikacija, novi modeli komunikacije za medijska partnerstva, kao i stanje PR struke kod nas i u svetu.\nDetalje o programu možete pronaći na linku >>\nMeđu učesnicima ove godine publika će imati priliku da čuje Oguza Kusa, svetski priznatog komunikologa sa Univerziteta u Instanbulu i stručnjaka za digitalne transformacije, Jelenu Mihelčić, šeficu PR tima agencije Bruketa&Žinić&Grey; Marka Škorića, specijalistu za komunikacije u kompaniji Nordeus i Ranka Vučinića, iz agencije Priredba.\nKakvi su modeli komunikacija za medijska partnerstva saznaćete od Alene Grozdanić iz Adria Medie, Irena Trifunović iz Opela govoriće na temu PR-a u automobilskoj industriji, a Nurdor Srbija predstaviće svoju uspešnu Pruži korak call to action kampanju.\nNa temu transformacija platformi komunikacija za generacije koje dolaze svoje stavove podeliće Aleksa Radonjić, United Media - Vida, Đorđe Trbović, IDJ TV, Galeb Nikačević, NOIZZ, Slavica Pešić, Muzej Savremene umetnosti i Stefan Despotović, Naftna industrija Srbije.\nDruštvo Srbije za odnose s javnošću (DSOJ), jedino domaće nacionalno PR udruženje, svake godine, pored „Priznanja”, takmičenja za najbolje projekte, strategije, studije slučaja i kampanje u oblasti komunikacija, organizuje i stručnu konferenciju „Prilika”. Glavni cilj „Prilike” je da pruži priliku PR profesionalcima da se stručno usavršavaju u skladu sa najnovijim trendovima struke i svetskim standardima.


Objavljeno u kategoriji Lifemagazin na 04.09.2017 12:08:29\nPotpisivanjem Ugovora o partnerstvu, načelnici općina Stari Grad i Centar Ibrahim Hadžibajrić i Nedžad Ajnadžić u rad su pustili Centar za zdravo starenje u ulici Muhameda Kantardžića 3 (zgrada Svjetlosti). Centar za zdravo starenje smješten je na granici dvije općine, što daje dodatnu simboliku, jer je namijenjen za osobe treće životne dobi obje sarajevske općine. Početak ovog značajnog projekta se desio u martu mjesecu, kada su načelnici Hadžibajrić i Ajnadžić potpisali Memorandum o saradnji, nakon čega je urađena kompletna sanacija ovog prostora i prilagođen je budućim korisnicima.\nImplementator ovog projekta, koji je također potpisnik Ugovora o partnerstvu, je Udruženje “Partnerstvo za javno zdravlje”. Koordinatorica Centra za zdravo starenje Varja Nikolić se zahvalila načelnicima Starog Grada i Centra, te njihovim stručnim timovima na implementaciji ovog projekta. Dodala je i da je ovo nastavak širenja mreže ovakvih centara na području čitavog grada.\n- Prije godinu i pol dana Općina Centar je otvorila ovakvu ustanovu, i na osnovu odličnih rezultata i popularnosti kod građana, odlučili smo sa Općinom Stari Grad otvoriti još jedan centar te vrste za građane i Centra i Starog Grada - kazala je Nikolić.\nNačelnik Hadžibajrić je većinu zasluga pripisao Općini Centar i načelniku Ajnadžiću.\n- Ovo je zasluga Općine Centar jer troškovi i prostor pripadaju njihovoj Općini. Općina Stari Grad se uključila u projekat s iznosom od 20.000 KM do kraja ove godine za razne aktivnosti, a u rad ovog Centra će uključiti i svoj Centar za promociju i unapređenje zdravlja.\nNaime polovinom ove godine, u saradnji sa Udruženjem „Generacija“, Općina Stari Grad je u ulici Obala Kulina bana 22 otvorila je centar za sve građane Kantona Sarajevo. Aktivnosti su zasnivane na raznim zdravstvenim i fizioterapeutskim programima, a isti će biti sada dostupni i u ovom otvorenom Centru za zdravo starenje.\nNačelnik Općine Centar Nedžad Ajnadžić je izrazio veliko zadovoljstvo zbog odlične saradnje dvije administracije u cilju dobrobita svojih građana.\n- Ovaj Centar je dobra priča i pokazatelj da se može raditi zajedno za dobrobit svih onih koji imaju interes da koriste ovaj centar u svoje slobodno vrijeme. Zahvaljujem se Hadžibajriću i njegovoj administraciji jer smo lagano našli rješenje za sve probleme i nadam se da će u perspektivi ovaj centar zapravo odgovoriti svojoj funkciji zbog čega je i namijenjen.\nNakon potpisivanja Ugovora, načelnici su korisnicima podijelili aparate za mjerenje šećera.


CarGo: Zbog blokade taksista veće interesovanje za nas – RTV SUNCE Arandjelovac\nHome » Srbija » CarGo: Zbog blokade taksista veće interesovanje za nas\nCarGo: Zbog blokade taksista veće interesovanje za nas\nin Srbija, Vesti 09/10/2019\nDo sada se stotinak taksista sa dozvolama javilo kompaniji “CarGo” u želji da pristupe novom taksi udruženju, koje će biti formirano u novembru, izjavio je Vuk Guberinić.\nRekao je da će se udruženje zvati “Novi taksi” i precizirao da će poštenim i vrednim radom taksisti tog udruženja moći da “kući ponesu 150.000 dinara” svakog meseca.\nGuberinić je na portinici Vlade Srbije ostavio kovertu za ministarku saobraćaja Zoranu Mihajlović u kojoj se nalazi časopis Forbs, koji je, kaže, prepoznao”CarGo kao značajnu inovaciju i visoko je rangirao.\nIspred Vlade Srbije Guberinić je došao fijakerom i objasnio da ni tog vida prevoza nema u Zakonu o prevozu putnika u drumskom saobraćaju, koji je ocenio kao “nepravedan i neustavan, jer ne prepoznaje ni kombi, ni alternativne oblike prevoza”.\n“Da se pravila iz tog Zakona odnose na pekare, svi bi jeli bajat hleb”, rekao je Guberinić i ocenio da je taj zakon donet bez javne rasprave i pod uticajem “taksi kartela”.\nPotvrdio je da je fokus CarGo na Beogradu i rekao da mu nije jasno što su taksisti pokrenuli proteste i u drugim gradovima.\nIstakao je da “CarGo” partneri koji su “legalno registrovani i plaćaju porez” voze samo članove udruženja CarGo.\nGuberinić je istakao da će na pritiske CarGo odgovoriti daljim razvojem aplikacije i rekao da se već neko vreme razvija aplikacija CarGo fresh, koja će građanima Srbije omogućiti nabavke i učiniti život jednostavnijim i lakšim.\nPrethodna: Brnabić: Investiranje u mlade će nam odrediti u kakvoj zemlji ćemo živeti\nSledeća: RTV Sunce – Prodavnica auto delova “Pitbox”


Tanjug 27. januara 2022. 14:07\nBRISEL – EU je danas pokrenula tužbu kod Svetske trgovinske organizacije (STO) protiv Narodne Republike Kine zbog ”diskriminatorne trgovinske prakse protiv Litvanije”, koja krši međunarodna pravila i pogađa izvoz sa celokupnog jedinstvenog tržišta EU.\nEU navodi da konkretne trgovinske mere Kine ”izgledaju kao diskriminatorne i nezakonite prema pravilima STO”, a da štete izvoznicima, kako u Litvaniji, tako i širom EU, jer ciljaju i proizvode sa litvanskim sadržajem koji se izvoze iz drugih zemalja EU.\nU Briselu navode da je tužba pokrenuta tek pošto su propali pokušaji da se ovaj trgovinski spor reši bilateralno i da su odlučni da deluju brzo protiv mera koje krše pravila STO i ugrožavaju integritet jedinstvenog tržista EU.\n„Pokretanje slučaja kod STO nije korak koji preduzimamo olako. Međutim, nakon uzastopnih neuspešnih pokušaja da se ovo pitanje reši bilateralno, ne vidimo drugi put dalje nego da zatražimo od STO konsultacije o poravnanju sa Kinom”, izjavio je potpredsdnik Evropske komisije, Valdis Dombrovskis.\nU Komisiji objašnjavaju da je prva faza u procedurama za rešavanje sporova pred STO „zahtev za konsultacije“, u okviru kojeg će EU zvanično traži od Kine više informacija o njenim merama u cilju postizanja zadovoljavajućeg rešenja.\nUkoliko ove konsultacije ne dovedu do pozitivnog ishoda u roku od 60 dana, EU može zatražiti osnivanje komisije koja će odlučivati o ovom pitanju.


Od akcija aerodroma građanima: NIŠTA - Ozon Media\nSremska Mitrovica – Građani koji su dobili besplatne akcije beogradskog aerodroma, po svemu sudeći, ostaće bez dividende koja im pripada iz lanjske dobiti ove kompanije. Naime, Aerodrom „Nikola Tesla“ izdvojio je ukupno 1,1 milijardu dinara, to jest 32,6 dinara bruto po akciji, iz prošlogodišnje dobiti Aerodrom na ime dividende akcionarima. Neto ostatak biće zadržan kao neraspoređena dobit.\nProblem je, međutim, što je tek nekoliko dana ranije objavljeno da je Upravni odbor Aerodroma kao dan dividende utvrdio 31. decembar prošle godine, kada je jedini akcionar bila – Republika Srbija. Tako će ceo iznos, od oko 11 miliona evra, pripasti državi.\nOstaje samo da se vidi da li će Komisija za hartije od vrednosti reagovati povodom ovakvog načina raspodele dobiti, s obzirom na to da je ovo regulatorno telo još pre nekoliko godina donelo mišljenje da dan dividende, ukoliko nije ranije objavljen ili je deo osnivačkog akta, ne bi trebao da bude datum pre usvajanja finansijskog izveštaja – ističu u „Sinteza invest grupi“.\nInače, država je vlasnik 83 odsto akcija Aerodroma „Nikola Tesla“. Pošto su građani prodavali svoje besplatne akcije, na spisku vlasnika su sada i razni investicioni fondovi, kao i vlasnici „skriveni“ iza kastodi računa domaćih i stranih banaka.


15. maja 2019. Katarina PetrovićLeave a Comment on Počeo međunarodni simpozijum u Banji: Predavanja medicinara otvorena i za građane\nJuče je u hotelu „Moravica” svečano otvoren 32. Stručni sastanak preventivne medicine Timočke Krajine koji će trajati do petka 17. maja. Ovaj skup koji se održava u organizaciji zaječarskog Zavoda za javno zdravlje „Timok”, a pod pokroviteljstvom Instituta za javno zdravlje „Dr Milan Jovanović Batut” Beograd, Instituta za javno zdravlje Niš, medicinskih fakulteta iz Beča, Beograda, Niša i Zagreba, od prošle godine prerastao je u međunarodni simpozijum.\nPored predstavnika 24 instituta i zavoda sa teritorije naše zemlje, prisustvuju i predstavnici iz Republike Srpske, Hrvatske, Češke, Austrije i Rumunije.\n‒ Teme koje će biti zastupljene na simpozijumu su teme iz oblasti prevencije i promocije zdravlja, higijene zaštite životne sredine, epidemiologije i mikrobiologije javnog zdravlja, dakle one koje koje su u vezi sa radom naše reginalne ustanove koja je nadležna za teritoriju Zaječarskog i Borskog okruga. Mi smo drugi put u Sokobanji jer imamo izuzetno dobru saradnju sa lokalnom samoupravom i prvenstveno nam je cilj da tu saradnju još više unapredimo i kroz organizaciju ovakvih stručnih skupova ‒ kaže Slađana Ristić, direktor Zavoda za javno zdravlje „Timok” Zaječar.\nNaša sagovornica posebno ističe da je ove godine prijavljen najveći broj radova do sada, čak 60 iz oblasti prevencije, promocije zdravlja i zaštite životne sredine, koji će biti prezentovani narednih dana.\nOna je ovom prilikom pozvala sve građane koje zanimaju pomenute teme da prisustvuju predavanjima koja će biti veoma interesantna i korisna za sve.


Jul 05, 2021 14:39\nSpasić zvaničnike ambasade pita da li kada pričaju o pravdi misle na istu onu pravdu, koja dokazane teroriste i zločince UČK i Ramuša Haradinaja i Fatmira Ljimaja, promoviše u humaniste i mirotvorce.\n"Ne osuđujete dokazane zločince, silovatelje, kidnapere, ubice, teroriste UČK, još im dodeljujete državničke funkcije nekakve tzv. Kosovo Republike, a preko američko-haškog tribunala dokazujete da vam srpske žrtve nisu bitne", naveo je Spasić.\nVaš odnos prema srpskim žrtvama, dodaje se u pismu, pokazuje da ta vaša pravda prepoznaje i veru i naciju, vaša pravda je selektivna i kao vrednosti promoviše laži i nepravdu.\nAmbasada SAD je na tviteru navela i da je "Radosavljević čovek koji je upravljao kampom za obuku gde su 1999. godine pronađeni ostaci trojice ubijenih Amerikanaca – Ilija, Agrona i Mehmeta Bitićija", a tim povodom Spasić navodi da su braću Bitići ubile strane službe iste koje su leševa sa KiM prebacile i u Batajnicu.\nSpasić kaže da "porodice Udruženja kidnapovanih i ubijenih" zahtevaju doživotne robije onih koji su transportovali, obezbeđivali i zakopavali ubijene civile i teroriste UČK, jer će se jedino tako saznati istina i postići pravda.\nSimo SpasićAmbasada SADEntoni GodfriUČK


СРБИ ИМ НАЦИСТИ, РЕГРУТУЈУ "БЕРЕТКЕ": Хистерија у Сарајеву после прославе Дана Републике Српске - Јадовно 1941. - КУЛТУРА СЈЕЋАЊА\nObjavljeno: 11 januara, 2022\nSRBI IM NACISTI, REGRUTUJU “BERETKE”: Histerija u Sarajevu posle proslave Dana Republike Srpske\nNema ništa sa proslave Dana Republike Srpske i obeležavanje 30 godina od njenog stvaranja što nije zasmetalo Sarajevu. Sporni su bili defile, krst, platno sa likom Svetog Stefana, pominjanje Nemanjića, baklje, pa čak i vatromet. Toliko otrovnih reči je izgovoreno da bosanski lonac opet opasno ključa, a vrhunac su pozivi ekstremnih Bošnjaka da se ponovo aktiviraju “Zelene beretke”!\nU ofanzivi na Republiku Srpsku, njeno rukovodstvo, ali i na Beograd i predsednika Srbije Aleksandra Vučića, opet su odmrznute stare mantre o “srpskim fašistima”, sve sa pozivima zapadnim silama da se obuzda velikosrpski nacionalizam. Ovi apeli imaju odjeka naročito u Velikoj Britaniji, gde pojedini krugovi zagovaraju da se London aktivno uključi u region kako bi ovo područje spasao od novog rata, za koji bi, po njimhovom mišljenju, opet bili krivi Srbi.\nDok su se u Banjaluci orile srpske pesme i dok su defilovali specijalci RS, bošnjački član predsedništva BiH Šefik Džaferović napravio je poređenje sa nacistima:\n– Možete li zamisliti da nacistički odredi marširaju evropskim ulicama na godišnjicu Kristalne noći? Žrtve su preživele bolne i traumatične scene.\nKao reakciju na obeležavanja praznika, na društvenim mrežama, u grupi “Zelene beretke” pojavili su se pozivi za prijem novih članova. Kako su objasnili, razlog za “regrutaciju” je što se svakodnevno ponavljaju scene iz 1991. i 1992.\nPotpredsednik Republike Srpske Ramiz Salkić rekao je da su ideje “9. januara 1992. godine imale za cilj stvaranje etnički čistog prostora sa ove strane Drine”, te da proslava stvara ambijent nesigurnog okruženja, iritira, diskriminiše, širi nacionalnu mržnju…\nMilorad Dodik, srpski član Predsedništva BiH, ponovio je u ponedeljak da je unitarna BiH sinonim za poništavanje i nestanak suživota na ovim prostorima.\n– Evropski značajni lideri su već odavno rekli da se zemlje ne mogu graditi na bazi multietničkog karaktera, među njima i Merkelova i Bler. Zato je Velika Britanija i izašla iz EU i gradi svoj suverenistički koncept. Danas mnogi primećuju RS kao relevantnu i spremni su da je poslušaju. Vidite koliko se žuči prosipa u Sarajevu – hoće da kažu da Republika Srpska radi sve ovo, jer to traže predsednik Srbije Aleksandar Vučić i Srbija, što nije tačno. Njima smetaju jaka Srbija i uzdignuta Republika Srpska.\nDževad Galijašević, politički analitičar, kaže za “Novosti” da poslednje poruke iz Sarajeva, koje su pune mržnje prema svemu što je srpsko i gde se uporno pominje rat, dokaz militantne bošnjačke politike:\n– Iza Sarajeva i ratnohuškačkih poruka stoje američki i britanski mentori. Očito pokušavaju da ponovo zapale Balkan. Procena Amerikanaca i Britanaca je da su za to najbolje domaće palikuće iz Sarajeva.\nGalijašević dodaje da ono što Sarajevo i bošnjački narod i političari nikako ne vide i ne žele da vide od svoje mržnje prema Srbima jeste da ne postoji ozbiljna svetska sila koja smatra da su Bošnjaci dobri kao partneri, ali “kao sredstvo da zapale region i izazovu nemire su idealni”.\n– Republika Srpska, ali i celi region, treba ozbiljno da shvati poruke iz Sarajeva o mobilizaciji i pretnje ratom. Zanimljivo je da Sarajevo i bošnjački deo BiH nema podršku nijedne islamske države u ovakvim inicijativama. Sarajevo jedino podržavaju Al kaida i Islamska država. Sarajevo godinama slavi 1. mart kao Dan nezavisnosti, a to je dan kad je ubijen srpski svat Nikola Gardović na Baščaršiji, što je označilo početak građanskog rata u BiH. Nažalost, većina bošnjačkog naroda još u glavi živi u ratnoj BiH, koju je osmislio Alija Izetbegović i gde nema mesta za Srbe i Hrvate. Sarajevo i Bošnjaci nikada nisu izuli ratne cipele.\nDrago Vuković, politički analitičar, kaže da je situacija došla do ivice neizdrživosti i preti da dođe do pucanja BiH, a za to su glavni krivci u Sarajevu, jer uporno traže sukob:\n– Unitarna BiH je večiti cilj bošnjačke politike i tu nema pomeranja ni za milimetar i tako već četvrt veka od završetka rata. Bošnjački političari će dodatno pojačati napade na Republiku Srpsku, jer je ovo izborna godina u kojoj se mora mobilisati radikalno jezgro glasača, pogotovo SDA.\nŠMIT: ČUVAĆU INTEGRITET BiH\nDEMONSTRANTI u Sarajevu okupili su se u ponedeljak ispred kancelarije nelegalno izabranog visokog predstavnika u Sarajevu Kristijana Šmita i blokirali saobraćaj. On je poručio da su nastupila teška vremena za BiH i pozvao građane da čuvaju mir:\n– Razumem njihovu zabrinutost zbog velike političke krize u zemlji i stalnog jačanja napetosti. Tražim podršku svih vas građana. Dobro mi je poznato šta se dogodilo u BiH pre 30 godina, odnosno zbog čega građane sadašnje stanje podseća na ono uoči početka rata 1992. godine. Zbog toga nikada neću dopustiti dovođenje u pitanje integriteta BiH.\nKomentarišući obeležavanje Dana Republike Srpske, rekao je da to “nije bio dobar dan”, ali da je upravo zbog toga dodatno motivisan da nastavi da radi svoj posao.\nInače, proteste je organizovala nevladina organizacija “Restart”, a planiraju i okupljanja i u Briselu, Vašingtonu, Londonu, Otavi, Oslu, Rimu, Stokholmu, Torontu…\nBISERINA NOTA AMBASADAMA\nMINISTARKA spoljnih poslova BiH Bisera Turković uputila je u ponedeljak note ambasadama Rusije, Kine i Srbije, zbog prisustva predstavnika ambasada ovih zemalja na obeležavanju Dana RS. Turkovićeva je u noti navela da je Ustavni sud BiH obeležavanje 9. januara proglasio neustavnim. Ona smatra da “nepoštovanje institucija BiH i presuda Ustavnog suda predstavlja čin grubog mešanja u unutrašnja pitanja Bosne i Hercegovine”.\nTagovi: ustaše, RepublikaSrpska, Srbi


Poznati termini predstojeće sezone Serie A i Coppa Italia | Ju1897.net\nPoznati termini predstojeće sezone Serie A i Coppa Italia\nObjavio: Dena u 11:26h / Kategorija: Novosti\nLega Serie A je putem zvaničnog sajta objavila termine Serie A i Coppa Italia za predstojeću 2018/19 sezonu. Tako je određeno da će naredna sezone Serie A krenuti već od 19. avgusta, a za završni termin klupskog elitnog fudbalskog natjecanja Lega Serie A navodi 26. maj 2019. godine.\nU sezoni 2018/19 zakazana su tri kola koja će se odigravati tokom radne sedmice, i to 26. septembra, 26. decembra, te 03. aprila. Šampionat će se prekidati u tri navrata zbog reprezentativnih obaveza (09. septembra, 14. oktobra, te 18. novembra), kao i zbog zimskog odmora u trajanju od sedam dana počevši od 06. do 13. januara.\nSa druge strane, Coppa Italia za sezonu 2018/19 starta već 29. jula sa prvim eliminacionim krugom, dok je finale zakazano za 25. april. Kao što je već poznato, termin odigravanja Supercoppa Italiana određen je samo okvirno, a poznate činjenice su da će Juventus i Milan odmjeriti snage u prijestolnici Saudijske Arabije između 12. i 16. januara 2019. godine.


Protiv banaka u Srbiji 250.000 tužbi zbog naplate troškova obrade kredita - 06.11.2021, Sputnik Srbija\nProtiv banaka u Srbiji 250.000 tužbi zbog naplate troškova obrade kredita\nBroj tužbi pokrenutih protiv banaka zbog naplate troškova obrade kredita kreće se čak do 250.000, rekao je predsednik Udruženja banaka Srbije Vladimir Vasić. 06.11.2021, Sputnik Srbija\nMeđutim, on ističe da postoji razlika kada je reč o klijentima i broju pokrenutih sporova.Po četiri tužbe za jedan kredit„Koliko za sada znamo reč je o 220.000 do 250.000 tužbi. Broj klijenata koji su tužili banke kreće se od 50.000 do 80.000, maksimalno 100.000. Ta razlika u broju je nastala zato što su advokati sa namerom povećavali broj procesa, tako što su po osnovu jednog kredita podnosili čak četiri tužbe“, pojašnjava predsednik UBS za časopis „Svet bankarstva i investicija“.Dodaje da klijenti koji su tužili banke moraju da budu svesni uzročno-posledične veze, da onda ne mogu da očekuju da će dobiti novi kredit ili dozvoljeni minus, prenosi portal Bonitet.On je izneo i podatak da su iznosi za koje su klijenti tužili banke različiti, ali da ima nekoliko stotina tužbi koje se odnose na iznose ispod 250 dinara.„To je očigledno interes da bi se pokrenula mašinerija, da bi se naplatili troškovi. Pitanje je da li biste vi kao klijent ugrozili poslovni odnos sa bankom zato što vam je neko besplatno ponudio da tužite banke ili je neko otkupio potraživanja“, kaže Vasić i dodaje da se u Srbiji desetak advokatskih kancelarija bavi ovim temama.Banke isplatile više desetina miliona evra klijentimaKada je reč o dosadašnjim presudama nadležnih sudova od 2018. godine, nije rađena precizna analiza toga koliko su banke novca isplatile na ime obrade troškova kredita.„Svaka banka vodi svoje podatke. Možemo da procenimo da je reč o nekoliko desetina miliona evra“, kaže Vasić, prenosi B92.Podsetimo, Vrhovni kasacioni sud je sredinom septembra doneo pravni stav po kome banka ima pravo na naplatu troškova i naknada bankarskih usluga, pod uslovom da je to jasno predočila u ponudi. Takođe, banka nije dužna da posebno dokazuje strukturu i visinu troškova koji su obuhvaćeni zbirnim iznosom troškova kredita, navedenim u ponudi koju je korisnik kredita prihvatio zaključenjem ugovora o kreditu.\nekonomija, srbija, banke, krediti, tužbe, srbija – ekonomija\nBroj tužbi pokrenutih protiv banaka zbog naplate troškova obrade kredita kreće se čak do 250.000, rekao je predsednik Udruženja banaka Srbije Vladimir Vasić.\nPo četiri tužbe za jedan kredit\n„Koliko za sada znamo reč je o 220.000 do 250.000 tužbi. Broj klijenata koji su tužili banke kreće se od 50.000 do 80.000, maksimalno 100.000. Ta razlika u broju je nastala zato što su advokati sa namerom povećavali broj procesa, tako što su po osnovu jednog kredita podnosili čak četiri tužbe“, pojašnjava predsednik UBS za časopis „Svet bankarstva i investicija“.\nDodaje da klijenti koji su tužili banke moraju da budu svesni uzročno-posledične veze, da onda ne mogu da očekuju da će dobiti novi kredit ili dozvoljeni minus, prenosi portal Bonitet.\n„Za banku svaka tužba znači odvajanje novca za rezervisanje, za banke je to trošak jer taj novac ne može da bude u plasmanima“, ističe Vasić.\n„To je očigledno interes da bi se pokrenula mašinerija, da bi se naplatili troškovi. Pitanje je da li biste vi kao klijent ugrozili poslovni odnos sa bankom zato što vam je neko besplatno ponudio da tužite banke ili je neko otkupio potraživanja“, kaže Vasić i dodaje da se u Srbiji desetak advokatskih kancelarija bavi ovim temama.\nBanke isplatile više desetina miliona evra klijentima\nPodsetimo, Vrhovni kasacioni sud je sredinom septembra doneo pravni stav po kome banka ima pravo na naplatu troškova i naknada bankarskih usluga, pod uslovom da je to jasno predočila u ponudi. Takođe, banka nije dužna da posebno dokazuje strukturu i visinu troškova koji su obuhvaćeni zbirnim iznosom troškova kredita, navedenim u ponudi koju je korisnik kredita prihvatio zaključenjem ugovora o kreditu.


Berislav Vekić - Blic Online\nPrivremena bolnica u beogradskoj Areni spremna je za prihvat prvih pacijenata zaraženih korona virusom, izjavio je večeras državni sekretar u Ministarstvu zdravlja Berislav Vekić.\nSrbija se uspešno bori sa epidemoijom virusa korona, kaže državni sekretar Ministarstva zdravlja Berislav Vekić i dodaje da je država reagovala i pre nego što su stigle pojedine preporuke Svetske zdravstvene oranizacije koje se odnose na dostupnost lekova za lečenje kovid -19, ali i lekova za lečenje drugih pacijenata.\nScenario iz Italije, zemlje najteže pogođene korona virusom, neće se ponoviti u Srbiji, izjavio je danas državni sekretar u Ministarstvu zdravlja Berislav Vekić, ocenivši da mere koje je donela Vlada Srbije u cilju sprečavanja širenja epidemije daju dobre rezultate.\nVekić: U maju počinje izgradnja druge kule Kliničkog centra Srbije\nDržavni sekretar u Ministarstvu zdravlja Berislav Vekić izjavio je danas da očekuje da izgradnja druge kule Kliničkog centra Srbije (KCS) u Beogradu počne u maju 2016. godine.\nVekić: Rešen problem lekara sa KiM\nSve nadoknade, sudske takse i otpremnine biće isplaćene ovog i narednog meseca lekarima koji su 1999. godine izbegli sa KiM, a koji su do 30. maja prošle godine primali naknadu, koja im je tada ukinuta, izjavio je državni sekretar u Ministarstvu zdravlja Berislav Vekić.\nVekić: Porodilišta poštuju Lončarove preporuke\nPreporuke ministra zdravlja Zlatibora Lončara za unapređenje kvaliteta lečenja trudnica apsolutno se poštuju u GAK "Narodni front" i porodilištu Klinike "Dragiša Mišović", izjavio je danas državni sekretar Berislav Vekić prilikom obilaska tih zdravstvenih ustanova.\nDržavni sekretar Ministarstva zdravlja Berislav Vekić najavio je danas da bi do kraja maja trebalo da bude donet zakon o nestalim bebama.\nVekić: Zojin zakon jako značajan za obolele od retkih bolesti\nZojin zakon donosi prevenciju, adekvatnu dijagnostiku i lečenje retkih bolesti, i izuzetno je značajan za sve mlade ljude koji boluju od retkih bolesti u Srbiji, izjavio je danas državni sekretar Ministarstva zdravlja Berislav Vekić.\nDržavni sekretar u Ministarstvu zdravlja Berislav Vekić najavio je danas da će povodom slučaja "nestalih beba" uskoro biti organizovan sastanak ministarstava zdravlja, unutrašnjih poslova i pravosuđa, kako bi se porodicama ponudilo konkretno rešenje.\nRešenje za liste čekanja do iduće nedelje\nDržavni sekretar u Ministarstvu zdravlja Berislav Vekić izjavio je jutros da će do kraja ove ili početka sledeće nedelje novoimenovani koordinatori izaći sa idejnim rešenjem problema lista čekanja.


Premijer Severne Makedonije: Otvoreni Balkan nije zamena za EU već katalizator saradnje | Kosova.info\nDom|Najnovije|Premijer Severne Makedonije: Otvoreni Balkan nije zamena za EU već katalizator saradnje\nPremijer Severne Makedonije Dimitar Kovačevski izjavio je da “Otvoreni Balkan” nije zamena za EU, već “pojačivač evropske ideje na Balkanu i katalizator regionalne saradnje po evropskim standardima”.\nOn je ocenio da je Incijativa „Otvoreni Balkan“, u kojoj su sada Severna Makedonija, Srbija i Albanija, značajna i dobra za regionanu saradnju i da pozvao sve druge zemlje Zapadnog Balkana da se priključe, ističući da imaju nedvosmislen poziv.\n„Ova inicijativa je dobra za ceo region, za sve zemlje Zapadnog Balkana. Svi ostali iz regiona imaju otvoren, javni, korektan i nedvosmislen poziv da se priključe. Ohrabrujemo sve sa Zapadnog Balkana da zajedno doprinesemo tome da imamo ekonomski razvijen region, bez prepreka, bez ograničenja, potpuno prilagođen potrebama naših naroda“, istakao je Kovačevaski.\nOn je to rekao u obraćanju na onlajn skupu na kojem su predstavljeni rezultati istraživanja „Percepcija izvozno orijentisanih kompanija u Severnoj Makedoniji za Inicijativu ‘Otvoreni Balkan’“, koje su uradile tink-tenk organizacija Analitika i Fondacija Otvoreno društvo Makedonija.\nPremijer Severne Makedonije je ukazao da to istraživanje pokazuje da je “Otvoreni Balkan” na pravom putu i da podaci iz njega pomažu da se prepuruke pretoče u konkretne akcije, planove i rezultate.\n“Istraživanje Analitike i Fondacije Otvoreno društvo Makedonija potvrdjuje da naše kompanije imaju pozitivno mišljenje za inicijativu za saradnu ‘Otvoreni Balkan’. Vide ovu inicijativu kao mogućnost za poboljšanje rada njihovih kompanija”, rekao je Kovačevski.\nDodao je da će taj izveštaj odmah podeliti sa predsednikom Srbije Aleksandrom Vučićem i premijerom Albanije Edijem Ramom, “kao odličan upravljajući doprinos za predstojeći samit Otvoreni Balkan, koji će se održati u Ohridu na proleće”.\nPremijer Kovačevski je ukazao da vrednosti prvih dogovra i memoranduma kojim su potpsani u decembru prošle godine u Tirani, kojisu omogućili gradjanima Severne Makedonije, Srbije i Albanije pristup do elektronskih usluga preko nacionalnih portala za lakši i neometan pristup tržištima rada u te tri zemlje.\n“Inicijativa Otvoreni Balkan otvara mogućnost za povezivanje i za ukrupnjavanje tržišta do kojeg pristup imaju svi u regionu. Povezujemo ekonomije, postajemo konkurentniji, snažniji i još spremniji za ekonomski razvoj. Povezujemo se sa jasnom, otvorenom i javnom namerom da naši narodi što pre osete direktnu, ekonomsku korist od olakšanja (za saradnju) koja obezbedjujemo”, istakao je on.\nKovačevski je napomenuo da na “Otvoreni Balkan” treba da se gleda kao na nešto što je uobičajena i normalna praksa u EU, na osnovu zajedničkog dogovra njenih zemlja članica.\nDobila sam otkaz u fabrici tokom bolovanja zbog kovida


MEI - Aktuelnosti - J. Joksimović: Ne očekujem korak od sedam milja, ali važne korake da\nJ. Joksimović: Ne očekujem korak od sedam milja, ali važne korake da\nMinistar za evropske integracije u Vladi Srbije Jadranka Joksimović, govoreći o evropskim integracijama Srbije u 2020. godini, kaže za Radio Slobodna Evropa (RSE) kako ne očekuje korak od sedam milja, ali stalne važne korake napred svakako očekuje.\n„Nedovoljno u odnosu na značajne rezultate reformskog procesa i napretka Srbije, a značajno u kontekstu pojačanog odsustva volje za proširenje među članicama EU. Dakle, relativno podnošljivo, da se ne izgubi kakav takav tempo, ali sa jasnom potrebom ubrzanja procesa i kod nas i kod EU“, ocenjuje za RSE ministar Joksimović.\n„Jedina dva događaja i pozitivne odluke koje se tiču politike proširenja odnosila su se na Srbiju. To su dva kompleksna i zahtevna poglavlja (4 i 9) sa obimnim sadržajem pravnih tekovina EU“, navodi ministar Joksimović.\n„Što se tiče mogućeg zatvaranja poglavlja koja su do sada otvorena, dinamiku određuju države članice. Svakako to nas ne sprečava da radimo na ispunjavanju merila za zatvaranje i da planiramo, za 2020, mere za zatvaranje poglavlja 5 – javne nabavke, 6 – pravo provrednih društava, 7 – pravo intelektualne svojine, 13 - ribarstvo i 20 – preduzetništvo i industrijska politika“, navela je ministar za evropske integracije Jadranka Joksimović u pisanoj izjavi za RSE.\nU međuvremenu je predsedavanje EU preuzela Hrvatska. Mogu li susedi očekivati „zamah“ u pregovorima s početkom hrvatskog predsedavanja?\nZamah politici proširenja mogu dati isključivo sve države članice, tj. Evropska unija kao celina, navodi ministar u Vladi Srbije za evropske integracije Jadranka Joksimović.\n„Svaka pozitivna odluka u narednoj godini može doći kao rezultat kompromisa sada već izvesno dvadesetsedmorice. Na nama je da nastavimo predano da radimo, politička volja postoji, podrška građana reformskom kursu Vlade i evropskim integracijama je i dalje postojano visoka“, kaže Joksimović.


Fiat Giardiniera iz Kragujevca od 2021. – Vrele gume\njan. 27, 2020 u 9:33 am\n27 januara, 2020 3 KomentaraFCAfiat giardinieraFiat SrbijaVrele Gume\nNovi model iz kragujevačkog „Fijata“, „đardinijera“, počeće da se prodaje 2022. godine ili najkasnije 2023, a debitovaće na Salonu automobila u Ženevi 2021, objavili su italijanski mediji, a prenosi beogradski „Blic“.\nDugo najavljivani model iz Kragujevca, koji će zameniti „fijat 500L“, čija je proizvodnja započeta još 2012. godine, trebalo bi da se pojave u prodaji za dve godine, a zvanična prezentacija zakazana je za godinu dana ranije, na jednoj od najvećih automobilskih smotri na svetu, Salonu automobila u Ženevi, tvrde specijalizovani automobilski časopisi iz Italije. Kako navode, Pjetro Gorlije, prvi čovek „Fijat Krajslera“ u Evropi, trebalo bi da obelodani plan rada za evropske fabrike ovog automobilskog giganta.\nRadi se o modelu „fijat đardinijera“, o kom je „Blic“ već pisao. Kako navode italijanski mediji, novi model trebalo bi da bude dug između 4,2 i 4,3 metra i da ima petora vrata. On bi tako pokrio dva automobilska segmenta, B segment, u kojem je „Fijat“ nekad bio veoma zapažen, a danas praktično nema takav model posle prestanka proizvodnje „grande punta“ i još ranije jednog od najpopularnijih modela, „fijata punto“, koji se takođe proizvodio u Kragujevcu. Međutim, svojom dužinom, a kako je predviđeno da jedan od aduta „đardinijere“ bude i prostrana kabina, „Fijat“ bi tim modelom faktički pokrio i C, takozvani „golf“ segment u koji spadaju automobili srednje veličine.\nRadi se o modelu koji tek treba da se pojavi, a zasnovan je na najbolje prodavanom modelu italijansko-američke korporacije, „fijatu 500“. Taj novi model najavljen je prošle godine, kada je predstavljen petogodišnji plan rada korporacije.\nPrema zasad dostupnim informacijama, „fijat đardinjera“ bio bi produžena verzija „fijata 500“, sa mestima za pet putnika i nešto većim prtljažnikom.\nBudući da se očekuje velika tražnja za ovakvim modelom, time bi i kapaciteti kragujevačke fabrike bili značajno popunjeni. Naime, kapacitet „Fijatove“ fabrike u Šumadiji projektovan je na čak 200.000 vozila godišnje. Italijanski mediji objavili su da je „Fijat“ u 2018. prodao više od 61.000 komada modela 500L, koji se proizvodi u Kragujevcu, pozivajući se na specijalizovane sajtove koji prate auto-industriju, ali zvanične potvrde za to nema. Kragujevačka fabrika trenutno radi tako da ne proizvodi vozila za lager, već samo koliko ima potražnje, pa je u proteklih godinu dana bilo nekoliko prekida proizvodnje. Poslednji je bio početkom decembra zbog zimskog odmora i plaćenog odsustva, a proizvodnja je nastavljena 15. januara.\nNova „đardinijera“, prema pisanju italijanskih medija, biće zasnovana na „Pežoovoj“ CMP platformi, pa bi to mogao da bude jedan od prvih pozitivnih rezultata u spajanju „Fijat-Krajslera“ i „Pežo-Sitroena“. Na ovoj CMP platformi trenutno se proizvode „Pežoovi“ modeli 208 i 2008, „Opelova“ „korsa“ i „Sitroenov“ DS3. Pored klasičnih varijanti, ova platforma omogućava i električnu verziju, budući da je imaju svi modeli zasnovani na ovoj platformi. Tako italijanski mediji navode i da će „đardinijera“ imati dizel, benzinski, ali i elektro-motor.\nI terenac pored „đardinijere“\nKako je „Blic“ ranije pisao, a italijanski mediji sada ponovo potvrđuju tu informaciju, pored „đardinijere“ u Kragujevcu bi mogao da se proizvodi i terenac B segmenta, uvećana „panda cross“.\nKako je ranije najavljeno, proizvodnja tog terenca mogla bi da počne već krajem ove godine. Prema pisanju Italijana, taj model iz Šumadije trebalo bi da bude dug 4,1 metar, za razliku od „pande cross“, čija je dužina 3,7 metara.\nTakođe, trebalo bi da ima i veći prtljažnik od „pande“, zapremine čak 400 litara, kao i pet mesta za sedenje. Prema tim najavama, godišnja proizvodnja malog terenca trebalo bi da bude oko 50.000 komada.\nTagoviFCAfiat giardinieraFiat SrbijaVrele Gume\n28 januara, 2020 у 07:28\nNas narod ce ga zvati zardinjera\n27 januara, 2020 у 23:09\nFijat po obicaju kasni sa modelima. Treba im dugo vremena da se prilagode traznji na trzistu. Lep model ali je trebao da se pojavi pre 2 god.\n27 januara, 2020 у 11:57\n50.000 terenca, 60.000 500L, nije loše kada dođe „Saksija“ biće im tijesan Kragujevac 😎


Novosti\t15.05.2018 13:02\nGasovod iz Sibira, preko Baltičkog mora vodi u Evropu, a njegova izgradnja košta, kako se procenjuje, 9.5 milijardi evra.\nOčekuje se da "Severni tok 2" otpočne sa primenom krajem 2019. godine.\nOvaj projekat u svakom slučaju polarizuje EU, ocenjeno je u tekstu.\nViše od 30 odsto ruskog gasa se izvozi u Evropu, a Rusija namerava da poveća svoj izvoz u Evropu, pri čemu se zalihe gasa u Nemačkoj smanjuju, a tako je i u Holandiji, Engleskoj i Norveškoj.\nI pored spora, Brisel i Moskva znaju da su potrebni jedno drugom.\nRusiji je potrebno tržište za naftu i gas, a Evropi – pouzdani izvori energije.\nOna dodaje da udeo gasa u energetskoj mešavini mora da se poveća kako Nemačka u sledećem krugu gašenja nuklearki ne bi postala previše zavisna od termoelektrana.\nUkrajina je do sada uzimala tranzitnu taksu koja iznosi više od milijarde dolara godišnje.\nBuduća uloga Ukrajine je tako jedno od ključnih pitanja koje mora biti rešeno. Rusija želi da smanji svoju zavisnost od Ukrajine, ističe se u tekstu.\nI SAD su protiv gasovoda, navodi se u tekstu.\nAko u Evropu poteče više gasa iz Rusije, onda bi mogla da se smanji potražnja gasa iz SAD, zbog čega je predsednik SAD Donald Tramp zabrinut, zaključak je teksta o "Severnom toku 2".


Stupio na snagu Sporazum o stabilizaciji između BiH i EU – Una-Sana.com\nOd danas je na snazi Sporazum o stabilizaciji i pridruživanju između BiH i EU, čiji je cilj priprema zemlje za buduće članstvo u Uniji. – Sporazum o stabilizaciji i pridruživanju predstavlja okvir za odnose EU i BiH. Ovaj sporazum postepeno uspostavlja područje slobodne trgovine između EU i te zemlje – saopšteno je ranije iz Brisela. Ovim dokumentom se “utvrđuju zajednički politički i ekonomski ciljevi i ohrabruje regionalna saradnja”. –\nU kontekstu pristupanja Evropskoj uniji, sporazum služi kao osnova za provođenje procesa pristupanja – navodi se u saopštenju. Stupanje na snagu Sporazuma o stabilizaciji i pridruživanju daće okvir koji omogućava BiH ozbiljne iskorake i rad na potrebnim reformama, ocijenio je specijalni predstavnik EU u BiH Lars-Gunnar Wigemark. Wigemark je ranije kao ključne naveo ekonomske i reforme u sistemu socijalne zaštite, te one koje se odnose na vladavinu prava. Ističući da mnogi u BiH žele da vide konkretan napredak u odnosima BiH i EU, Wigemark je naglasio da će neophodne reforme morati da budu u skladu sa standardima EU. Specijalni predstavnik EU obećao je pomoć BiH da sprovede reforme. Vijeće EU usvojilo je 21. aprila odluku o zaključenju Sporazuma o stabilizaciji i pridruživanju sa BiH.\nRelated Itemsevropska unijaSporazum o stabilizaciji\n← Previous Story Danas istaknite bijele trake u znak sjećanja na stradale Prijedorčane\nNext Story → Federalno ministarstvo obrazovanja i nauke objavilo Javni poziv za finansiranje projekata


Zvaničnici Srbije i RS o visokom predstavniku u sredu\nTanjug 31. maja 2021. 18:51\nBANJALUKA – Sastanak predsednika Srbije Aleksandra Vučića sa zvaničnicima Republike Srpske povodom izbora Kristijana Šmita za novog visokog predstavnika u BiH biće održan u sredu u Beogradu, nakon što je Vučić pozitivno odgovorio na zahtev iz Banjaluke, potvrđeno je za RTRS iz kabineta predsednice Republike Srpske.\nVučić je pozitivno odgovorio na pismo predsednice Republike Srpske Željke Cvijanović i zakazao sastanak sa predstavnicima institucija i parlamentarnih stranaka u RS, potvrđeno je za RTRS iz kabineta predsednice RS Željke Cvijanović.\nSastanku će, pored Cvijanović, prisustvovati predsednik Vlade RS Radovan Višković, predsednik Skupštine Nedeljko Čubrilović, srpski član i predsedavajući Predsedništva BiH Milorad Dodik i predstavnici parlamentarnih stranaka u RS.\nDodik je ranije danas izjavio da će u narednih nekoliko dana biti održan sastanak zvaničnika Republike Srpske i Srbije radi konsultacija u vezi sa, kako je rekao, nezakonitim pokušajem postavljanja visokog predstavnika u BiH.\nDodik je za Srnu izjavio da je predsednica RS Željka Cvijanović već uputila pismo zvaničnicima Srbije jer je Srbija potpisnik Dejtonskog sporazuma, a samim tim i Aneksa 10 u kojem je jasno navedeno da su samo strane potpisnice nadležne da „traže postavljanje visokog predstavnika“.\nNaglasio je da „zbog elementarnog nepoštovanja vladavine prava u vidu kršenja Aneksa 10“, Republika Srpska ne može da prihvati nametanje bilo koje ličnosti za visokog predstavnika, prenosi RTRS.


ODBOJKAŠICE Zvezda, Vizura i Jedinstvo na korak od polufinala Kupa Srbije\nFoto: ŽOK Crvena zvezda / Promo\nOdbojkašice Crvene zvezde, Vizure i Jedinstva iz Stare Pazove zabeležile su maksimalne pobede u prvim mečevima četvrtinala Kupa Srbije i nalaze se na korak od plasmana na završni turnir.\nCrveno-bele su prilično lako savladale Dinamo u Pančevu sa 3:0 (25:17, 25:14, 25:15), pa im je za polufinale neophodno osvajanje bar dva seta u revanšu.\nSam rezultat govori da odbojkašice Zvezde nisu imale nikakvih problema da dođu do trijumfa, te "fenjeraš" u prvenstvu Srbije nije mogao da pripreti ni u jednom setu.\nJednako ubedljiva bila je i Vizura, i to na gostovanju Partizanu. "Ajkulice" su se radovale takođe sa 3:0 (25:16, 25:22, 25:18), a crno-bele su samo u drugom setu uspele da budu konkurentne, no to nije bilo dovoljno da se priredi iznenađenje.\nMaksimalnim razultatom su slavile i odbojkašice Jedinstva iz Stare Pazove, koje su sa 25:16, 25:17, 25:12 nadigrale Ivanjicu, te su tako pokazale da je velika razlika između prvog i drugog ranga u srpskoj odbojci.\nTako su Zvezda, Jedinstvo i Vizura došli na korak od plasmana u polufinale Kupa Srbije, za šta im je neophodno da u revanšu na svom terenu (28. i 29. novembra) osvoje bar dva seta.\nDinamo (Pančevo) - Crvena zvezda 0:3\nIvanjica - Jedinstvo SP 0:3\nPartizan - Vizura 0:3\nKompletirala se ženska reprezentacija Srbije u odbojci i odmah - pobeda u Gran priju\nŽenska odbojkaška reprezentacija Srbije zabeležila je prvu pobedu u ovogodišnjem Gran priju: naše najbolje odbojkašice su u Kalinjingradu, u 1. kolu F grupe drugog vikenda vikenda ovog nadmetanja, savladala Tursku sa 3:1, po setovima 25:18, 21:25, 25:14 i 27:25, posle 110 minuta igre.


Vanredna situacija još uvek na snazi – Info LIGA\nVanredna situacija na području opštine Ivanjica, uvedena 10. januara, zbog ekstremno niskih temperatura i zavejanih puteva, još uvek je na snazi.\nPrema rečima Budislava Vukašinovića, komandanta opštinskog Štaba za vanredne situacije, prethodnih dana su smetovi i niske temperature okovali najudaljenije stare i bolesne stanovnike u selima.\nBilo je problema u snabdevanju strujom i vodom, a iz udaljenih područja uz pomoć Gorske službe za spasavanje evakuisane su tri osobe. Među njima je jedna starica iz Močioca koja je privremeno smeštena u prostorijama starog porodilišta u Ivanjici.\nKada se udruže sneg, jak vetar i veliki mraz, obavezno dolazi do velikih problema. Međutim, upornošću nadležnih službi, situacija se potpuno drži pod kontolom. Pored lokalnih pravaca do centara mesnih zajednica, koji su prohodni, čiste se i seoski nekategorisani putevi do najugroženijih, a na osnovu zahteva koji nam dolaze iz Doma zdravlja. Izuzetno se vodi računa i o sugrađanima koji ne spadaju u prvi prioritet, a žive u udaljenim zaseocima, tako da je komunikacija u selima sada mnogo bolja. Đaci su ponovo u klupama, a prema informacijama kojima raspolažem nema većih poteškoća da oni stignu do svojih škola – kaže za portal InfoLIGA Budislav Vukašinović, komandant opštinsko štaba za vanredne situacije.\nVukašinović nam je potvrdio da su svi državni i opštinski lokalni putni pravci trenutno prohodni, ali je zabranjen saobraćaj za kamione sa prikolicom i šlepere na pravcima prema Goliji i Javoru. Dežurne ekipe su stalno na terenu, pa je situacija pod kontrolom.\nSnabdevanje strujom i vodom za piće na čitavoj teritoriji je uglavnom redovno. S vremena na vreme pojavljuju se sporadični problemi u napajanju strujom, ali se oni brzo otklanjaju. Vanredna situacija još uvek traje jer nisu očišćeni svi putevi, ali očekujemo da ako ne bude novih značajnijih padavina, ona verovatno bude ukinuta u narednih 5-6 dana – kaže Vukašinović.\nOpština Ivanjica je od Ministarstva poljoprivrede, šumarstva i vodoprivrede doila pomoć u stočnoj hrani za oko 4000 najugroženijih grla stoke u 9 sela i 5 tona nafte za čišćenje puteva na svojoj teritoriji.\nTags: krizni stabvanredna situacija\nNext story Nabavljeni raonici za čišćenje snega na seoskom područiju\nPrevious story Građevinski inspektor proglašen za “ličnost godine“


Odsustvo strategije spoljne politike otvara mogućnost za manipulaciju - European Western Balkans\nAutor Vuk Velebit 29. 11. 2017. 25. 12. 2017.\nIvica Dačić i Federika Mogerini; Foto: Evropska komisija\nSrbija je vodila i vodi neusklađenu spoljnu politiku, koju karakterišu protivrečnost i konfuzni prioriteti koji se menjaju promenom političkih elita na izborima. Spoljnopolitička strategija koja bi bila doneta, trebalo bi da bude zasnovana na prethodnom opštedruštvenom konsenzusu o važnim pitanjima za budućnost jedne zemlje. Iako ne postoji takva strategija, postoje brojni dokumenti koji naznačavaju smer i pravce delovanja, ali koji su nekonzistentni, nepovezani i neusklađeni. Nakon proglašenja Savezne Republike Jugoslavije 1992. godine nije donet nijedan akt koji se odnosi na definisanje spoljnopolitičke strategije. Tek Goran Svilanović u svom ekspozeu 2001. godine ističe važnost definisanja novih ciljeva nakon smene vlasti 2000. godine i tad navodi da zemlja treba da teži pridruživanju Evropskoj uniji i Severnoatlantskom savezu. Nepostojanje jasno definisane strategije biće izvor problema kako na evropskom putu Srbije, ali i u odnosima prema njenim susedima. Takvo stanje odaje sliku dezorjentisanosti države na spoljnopolitičkom planu i straha od jasnog usmerenja u jednom pravcu. To bi značilo prestanak vođenja politike “sedenja na dve stolice”.\nIzostanak jasne strategije omogućava svakom državnom zvaničniku da bez odgovornosti daje izjave za dnevnopolitičke potrebe i prikuplja politike poene. Osim toga, preovladava tumačenje spoljnopolitičkih prioriteta na osnovu izjava zvaničnika, pošto drugi načini informisanja ne postoje. Tako je tadašnji ministar odbrane Zoran Đorđević, boraveći u zvaničnoj poseti Moskvi izjavio da su članstvo u EU i politika vojne neutralnosti ključni ciljevi spoljne politike Srbije, ali da se Srbija neće pridružiti nametanju sankcija Ruskoj Federaciji. Niko od građana nije upoznat da su to ključni ciljevi spoljne politike Srbije, niti je to negde zapisano, osim što je u javnosti poznato da su to trenutni stavovi Vlade Srbije.\nPostojeća dokumenta (deklaracije, strategije, rezolucije)\nSpoljna politika jedne zemlje ne mora nužno biti loša ako ne postoji pisana strategija, ali stvara dosta prostora za ad hoc promenu prioriteta, stavova i odnosa prema drugim državama i međunarodnim organizacijama. Iako strategija ne postoji, državne institucije su donele nekoliko dokumenata na osnovu kojih možemo pretpostaviti pravac i smer spoljnopolitičkog delovanja. U te dokumente spadaju: Strategija nacionalne bezbednosti i Strategija odbrane Republike Srbije iz 2009. godine, zatim Nacionalna strategija Srbije za pristupanje Srbije i Crne Gore EU, Deklaracija o odbrani nacionalnog suvereniteta i teritorijalnog integriteta Republike Srbije iz 2007. godine, kao i Rezolucija o pridruživanju EU Narodne skupštine iz 2004. godine.\nRezolucija Narodne skupštine o zaštiti suvereniteta, teritorijalnog integriteta i ustavnog poretka Republike Srbije predstavlja ključni dokument za spoljnopolitičku orjentaciju zemlje. Ipak, rezolucije Narodne skupštine nemaju usaglašene stavove o spoljnopolitičkim prioritetima. Takvi dokumenti su protivrečni jedni drugome, što uzrokuje nekonzistentnost u postupcima državnog vrha u praksi. Ono što je zanimljivo da se u Strategiji nacionalne bezbednosti navodi da taj dokument predstavlja osnov za izradu drugih nacionalnih strategijskih dokumenata i to: Strategije spoljne politike, Strategije ekonomskog razvoja i Strategije odbrane. U okviru Zakona o spoljnim poslovima Republike Srbije navedeno je da Ministarstvo spoljnih poslova „predlaže Vladi strategiju razvoja spoljnih poslova i druge mere kojima se oblikuje spoljna politika Vlade“.\nNa osnovu toga, ministar spoljnih poslova je slobodan da oformi posebna savetodavna tela radi formulsianja predloga spoljnopolitičke strategije.\nDefinisanjem strategije biće izbegnuta mogućnost da državni zvaničnici samoinicijativno određuju perspektivu zemlje, a zahvaljujući definisanju spoljnopolitičkih ciljeva i zadataka stvoriće se mogućnost da se svi činioci u društvu uključe u njihovo sprovođenje.\nNijedan ministar spoljnih poslova nije ozbiljno radio na donošenju strategije pa ni oni nakon petooktobarskih promena – Goran Svilanović i nakon njega Vuk Drašković. Međutim, u svojim izlaganjima pred Narodnom skupštinom su izneli osnovne postavke vizije svoje spoljne politike.\nJedan od pokušaja da se izradi strategija spoljne politike bila je inicijativa Spoljnopolitičkog saveta, savetodavnog dela Ministarstva spoljnih poslova da se otpočne sa izradom ovog dokumenta, za vreme mandata ministra Jeremića. Međutim, takva strategija nije nikad predložena niti usvojena, a Vuk Jeremić je svoju viziju spoljne politike sa tadašnjim predsednikom Borisom Tadićem predstavio 2009. godine kao četiri stuba spoljne politike Srbije (SAD, Kina, Rusija, EU). Bez definisanih prioriteta saradnje, Srbija je nastavila da vodi dezorjentisanu spoljnu politiku.\nEkspoze predsednika Vlade Republike Srbije 2016. i 2017. godine\nEkspoze u javnosti uvek izaziva veliku pažnju, jer je to prilika da se građani upoznaju sa ciljevima Vlade i čime će se ona baviti u svom mandatu. Među deset tačaka ekspozea Aleksandra Vučića 2016. godine, spoljna politika zauzima prvo mesto i to pod naslovom “Ponosna i samouverena pred svetom: Srbija na putu ka EU, Srbija koja čuva i štiti svoju nezavisnost i Srbija koja neguje dobre i tradicionalne odnose sa iskrenim prijateljima u svetu.” U okviru poglavlja koje se tiče spoljne politike, navodi se da će Vlada Republike Srbije nastaviti da vodi aktivnu, jasno profilisanu i osmišljenu spoljnu politiku, koja doprinosi boljem pozicioniranju Republike Srbije na regionalnom, evropskom i širem međunarodnom planu. Uprkos navođenju da će Vlada nastaviti da vodi aktivnu i osmišljenu spoljnu politiku, građani Republike Srbije nisu upoznati sa tom politikom, pošto nigde ne postoji dokument kako bi se uvereli da je ta politika jasno profilisana i osmišljena, kao i da će doprineti boljem pozicioniranju države na međunarodnom planu. Što se tiče regionalne politike, „Vlada Srbije će nastojati da promoviše zdrave odnose sa svim zemljama u regionu, zasnovane na uzajamnom poštovanju i opredeljenju za zajedničku evropsku budućnost“. Razvoju dobrosusedskih odnosa pridaje se posebna pažnja u nadi da će rešavanje preostalih otvorenih pitanja doprineti boljoj atmosferi u regionu. U proteklih godinu dana, građani Srbije su svedoci brojnih verbalnih sukoba državnih funkcionera sa zvaničnicima iz regiona, kao i manevara (poput onog sa oslikanim vozom) koji su donosili kratkoročne političke poene, ali koji su naneli ogromne štete obema stranama. Slična je situacija ako se pogleda ekspoze premijerke Ane Brnabić, u čijem prvom delu se govori o spoljnoj politici pod vrlo zanimljivim naslovom „Povezivanje Srbija sa Evropom i svetom“. Iako je spoljnoj politici u samom ekspozeu dato malo mesta u odnosu na druge stvari, u prvoj rečenici se navodi da je „glavni strateški cilj Srbije pristupanje Evropskoj uniji“.\nOdnosima sa Evropskom unijom je posvećena najviša pažnja, dok se u drugom delu više govori o saradnji sa “prijateljskom Rusijom”. Isto kao i u ekspozeu Aleksandra Vučića, navodi se da će „Vlada Srbije nastaviti da vodi aktivnu spoljnu politiku, jasno profilisanu i osmišljenu“. Još jednom se ističe ta jasno profilisana i osmišljena politika sa jedne strane, dok na drugoj strani vidimo njeno odsustvo, kao i pojedine ministre koji se po potrebi verbalno obračunavaju sa pojedinim, uglavnom zapadnim diplomatama.\nKako bi bila doneta adekvatna spoljnopolitička strategija, pitanje njenog donošenja treba zajedno da pokrenu civilno društvo, mediji i akademska zajednica. Javna rasprava je nužna uoči donošenja tako važnih dokumenata poput ovog koji bi na srednji ili duži rok definisao spoljnopolitičke ciljeve i pitanja od nacionalnog interesa. Uoči donošenja strategije, važno je i uskladiti postojeća dokumenta koja su navedena prethodno kako ne bi postojala situaciju protivrečnosti i neusklađenosti. Sve dok ne postoje formalizovani prioriteti, ostaje na ministrima, predsedniku Vlade, predsedniku Republike, da od posete do posete i od intervjua do intervjua saopštavaju svoja, nekad različita viđenja, u kojem pravcu jedna zemlja treba da se kreće što se tiče njene spoljne politike.\nAleksandar VučićAna BrnabićEvropska unijaGoran SvilanovićRusijaSpoljna politikastrategija spoljne politike


VSTV BiH : Pristup pravdi za LGBTI osobe, bez diskriminacije – GayEcho\nVisoko sudsko i tužilačko vijeće (VSTV) Bosne i Hercegovine (BiH) predstavilo je javnosti dijelove analize o predmetima diskriminacije na sudovima u Bosni i Hercegovini, u povodu 17. maja koji se obilježava kao Međunarodni dan borbe protiv homofobije, bifobije i transfobije.\nVSTV podsjeća da „pristup pravdi mora biti jednak i uniformisan za sve građane pred sudom, a odnos nosilaca pravosudnih funkcija prema svim korisnicima pravosudnog sistema mora biti jednak bez obzira na pol, seksualnu orijentaciju, rodni identitet i polne karakteristike“.\nNa osnovu analize predmeta diskriminacije, urađene u okviru koji finansira Vlada Švedske, izvršena je dopuna sistema za automatsko upravljanje predmetima. To će, prema ocjeni VSTV-a omogućiti sveobuhvatno prikupljanje podataka o oblicima, vrstama i osnovama diskriminacije u pravosuđu BiH, što će dovesti do otklanjanja eventualnih problema kada je riječ o postupanju u predmetima ove vrste.\n„Pravosuđe, koje pravilno primjenjuje Zakon o zabrani diskriminacije, kreira pravnu sigurnost i u konačnici omogućava pristup pravdi za sve građane BiH“, zaključuje se u Informaciji za javnost iz VSTV-a, uz podsjećanje na 17. maj 1990. godine kada je Svjetska zdravstvena organizacija uklonila homoseksualnost sa liste Međunarodne klasifikacije bolesti.\nPovodom 17.maja, javnosti se video porukom obratila i ambasadorica Njemačke u Bosni i Hercegovni, Margret Uber (Uebber) uz ocjenu da je BiH u pogledu očuvanja prava LGBTI osoba znatno napredovala, podsjetivši na održavanje prošlogodišnje Parade ponosa u Sarajevu.\n“Mirni tok manifestacije i veliki broj posjetilaca bili su uspjeh ne samo za organizatore nego i za prava LGBTI osoba. Ova manifestacija pokazuje i to da je potrebna politička volja kako bi se postigao napredak u ravnopravnosti. Međutim, moramo i dalje da se zauzimamo za prava LGBTI osoba, prava koja neće biti zajamčena samo na papiru, nego i u svakodnevnom životu tih ljudi”, izjavila je ambasadorica Njemačke u BiH Margret Uber.\nČITAJTE: Papa Franja poručio roditeljima LGBT dece\nPrva bosanskohercegovačka Povorka ponosa, održana je osmog septembra 2019. godine. Učestvovalo je više od hiljadu osoba a nisu zabilježeni incidenti.\nOvaj događaj kojim se promovišu ljudska prava na slobodu okupljanja i iznošenje stavova ocijenjen je u bh. ali i međunarodnoj javnosti kao važan korak u borbi za prava LGBTI populacije.\naktivizamBosna i Hercegovinadiskriminacijagej paradapolitički\n« Šef Euleksa: Mnoge LGBTI osobe na Kosovu i dalje u riziku od diskriminacije i nasilja\nMože li flašica soka da „proda” ravnopravnost LGBT ljudi u Srbiji i regionu »


Šarović sa Vučićem i Zeybekcijem na sastanku u Beogradu - Klix.ba\nMinistar ekonomije Republike Turske Nihat Zeybekci stigao je na beogradski aerodrom "Nikola Tesla" nešto prije 21 sat, gdje ga je dočekao ambasador Turske u Srbiji Mehmet Kemal Bozay.\nMinistar Zeybekci će se sutra u okviru zvanične posjete Beogradu, zajedno sa ministrom vanjske trgovine i ekonomskih odnosa Bosne i Hercegovine Mirkom Šarovićem sastati sa premijerom Srbije Aleksandrom Vučićem.\nGlavni razlog posjete Zeybekcija je sutrašnje potpisivanje srednjoročnog programa od 2016. do 2018. godine o saradnji trilateralnog trgovinskog komiteta Srbije, Turske i BiH, sa potpredsjednikom Vlade Srbije i ministrom trgovine, turizma i telekomunikacija Rasimom Ljajićem i potpredsednikom Vijeća ministara i ministrom vanjske trgovine i ekonomskih odnosa BiH Mirkom Šarovićem.\nKasnije u toku dana Zeybekci i Ljajić će prisustvovati svečanom otvaranju prve poslovnice "Halkbanke" u Srbiji, na Novom Beogradu, a nakon toga će se turski ministar sastati na bilateralnom sastanku sa ministrom privrede u Vladi Srbije Željkom Sertićem.\nNa kraju svoje posjete, ministar Zeybekci će prisustvovati sastanku predstavnika turskih kompanija koje posluje u Srbiji, a koji je organizovala Ambasada Republike Turske u Beogradu.\nMirko Šarović Aleksandar Vučić Nihat Zeybekci


Tači objavio slike laboratorije za drogu u Prištini, optužio "Kurtijevu grupu" - Kosovo Online\n28. Maj 2020. • 16:19\nPredsednik Kosova Hašim Tači nastavio je danas ozbiljne optužbe protiv aktuelnog kosovskog premijera Aljbina Kurtija, v.d. ministra pravde Aljbuljene Hadžiu i v.d. ministra unutrašnjih poslova Dželjalja Svečlje, povezujući ih sa kriminalnim aktivnostima.\nTači je u objavi na Fejsbuk nalogu okačio snimak laboratorije za drogu u Prištini.\nPrema njegovim rečima, slike su dokaz za "Kurtijevu grupu i političku porodicu ministra pravde".\n"Ovo su slike iz laboratorije za drogu u Prištini, sa drugim članom ove kriminalne grupe Dželaljom Svečljom. Pre nekoliko dana pokušali su da ih eliminišu kao inkriminirajuće činjenice iz skladišta oduzete imovine. Vreme je da se suoče sa pravdom", ocenio je Tači.\nHašim Tači Aljbin Kurti Aljbuljena Hadžiu Dželal Svecla\nIzvini odavno de prica fa u Pristini postoji labaratorija za drogu 15 god mozda i vise\nAli i vi kao Presednik snosite odgovornost jer nemoguce da ni ste zmali do sada a sada odjednom kada viam je pozicija uzdrmana vi iznosite u javnost.Ili to sada koristite da bi ste srusili Kurtija\nSta reci svake 2 god izbori na Kosovu.\nSramno, Predsednik Republike a koristi se sa ovi sredstvima, ignoriše orgne gonjenja.\nHadžiu najavila tužbu za klevetu protiv Tačija, Abazi ga nazvao zločincem i odvratnim čovekom\nVršilac dužnosti ministra pravde Aljbuljena Hadžiu najavila je večeras da će podneti tužbu protiv predsednika Kosova Hašima Tačija zbog klevete, dok ga je vršilac dužnosti potpredsednika vlade Kosova Haki Abazi nazvao zločincem i odvratnim čovekom.\nKurti: Tačijeve izjave klevete, nismo bili u sobi za prisluškivanje\nAbazi: Tačijeva izjava o tajnim posetama Telekomu Kosova je čista laž


Dobra knjiga - Žvaka u pepeljari - Politika, publicistika -\nU svojim kolumnama Petrović se ruga nedoslednosti, prevrtljivosti, nadmenosti, gluposti, poltronstvu i svemu što pojedinci zaneseni slavom i veličinom čine kako bi prikrili svoje namere i slabosti! On to čini na način koji ne vređa glavne aktere niti ostavlja gorčinu u ustima čitaoca! Pre bi se moglo reći da njegovi tekstovi obogaćuju i bodre čitaoce svojom verdrinom, a one koji su na udaru kritike obavezuje da se bar zamisle nad svojim postupcima. Mada su u fokusu njegovog satiričnog pogleda najčešće javne ličnosti – posebno one najmoćnije – Petrović se obračunava sa svim pojavama nad kojima bi čitavo društvo moralo da se zamisli. Pritom ne podilazi nijednoj društvenoj grupi, ma koliko to bilo nepopularno, pa čak i opasno. On se, na primer, ne libi da napiše: „Ko bi rekao da među srpskim maturantima ima toliko idiota.“ Majstorski se poigravajući, on nas pomoću dvosmislenosti upozorava na kulturno posrtanje usled kog mladi obožavaju Mocarta zato što su „u Mocartu najbolje kvote“. Podjednako snažno, on demistifikuje jalova obećanja političara. Tako, na primer, u jednoj od parodija premijeru pripisuje reči: „[…] svima će nam biti bolje. Istina neprimetno, ali mnogo, mnogo bolje.“Dragoljub Petrović svojim satiričnim kolumnama glasno i nedvosmisleno prkosi pojavama koje doprinose moralnom kvarenju društva. (Prof. dr Vladimir Vuletić)\nAutor: Dragoljub Petrović\nBr. strana: 258\nZaperci srpskoga jezika\n"Kad su se izdvajali iz srpskog etničkog korpusa, Hrvati su prestali da budu narod i postajali katolici. I u nemačko istorijsko pamćenje (u Tridesetogodišnjem ratu 1618-1648) upisali se po izreci "Sačuvaj me, Bože, gladi, kuge i Hravata", ...


Veleposlanstvo SAD-a u BiH: Teorije zavjera iz SNSD-a | Poskok.info\nVeleposlanstvo SAD-a u BiH: Teorije zavjera iz SNSD-a\nVeleposlanstvo Sjedinjenih Američkih Država (SAD) u Bosni i Hercegovini reagiralo je nakon tvrdnji iznesenih u priopćenju Saveza nezavisnih socijaldemokrata, u kojem se navodi da je Američko veleposlanstvo “osmislilo scenarij rušenja Parlamenta”.\n“Ovi neosnovani i neodgovorni komentari ne mogu se ozbiljno shvatiti. Teorije zavjera kao što je ova samo služe da bi se odvratila pažnja od konkretnih problema u ekonomiji, pravosuđu i politici sa kojima se građani Bosne i Hercegovine suočavaju”, rekli su za N1 iz Veleposlanstva SAD-a u BiH.\nPodsjetimo, Savez nezavisnih socijaldemokrata (SNSD) upozorio je danas da je nasilnim prekidom rada Narodne skupštine Republike Srpske Savez za promjene (SzP) krenuo u najopasniju avanturu do sada – rušenje parlamentarne demokracije, a time i Republike Srpske.\nIz SNSD-a su naglasili da su “akciju nasilnog zauzimanja parlamenta osmislili dio političkog Sarajeva, ekipa Soroša i njegovog referenta Brian Hoyt Yeea, koja je stigla u Republiku Srpsku, i dobro poznato veleposlanstvo u Sarajevu”.


Novootvoreni klub za starija lica ,,Olga Ćulić” u Železniku - Beograd24\nNovootvoreni klub za starija lica ,,Olga Ćulić” u Železniku\nAutor Marina Popović\t Postavljeno Mar 10, 2020\nSrđan Kolarić: Opština Čukarica nastavlja da radi zajedno sa Gradom i Republikom, kako bi kvalitet života sugrađana svakog dana bio sve bolji.\nNa inicijativu sugrađana, svečano je otvoren Dnevni centar i klub za starija lica u Železniku koji je poneo ime po ,,Olga Ćulić” umetnici, aktivistkinji i jednoj od osnivača seniorskog ansambla sa Čukarice.\nNa svečanom otvaranju prisustvovali su zamenik gradonačelnika Goran Vesić, načelnica Gradske uprave Sandra Pantelić, sekretar za socijalnu zaštitu Nataša Stanisavljević i predsednik opštine Čukarica Srđan Kolarić.\n,,Ovo je trideseti kluv za seniore u Beogradu. U poslednjih šest godina otvoreno je deset novih klubova. Klubovi u glavnom gradu okupljaju bez malo deset hiljada starijih sugrađana. Noovotvoreni klub nalazi se u Starom Železniku i otvoren je na inicijativu starijih sugrađana, u saradnji sa Opštinom Čukarica i zahvaljujući naporima Sekretarijata za socijalnu zaštitu.\nOvo je bila prilika da pokažemo šta sve radimo kada je reč o najugroženijim grupama stanovništva, a to su najmlađi i najstariji,- najmlađi, zato što o njima treba brinuti i najstariji, jer smo im zahvalni za sve šta su uradili za naš grad.Grad Beograd u toj oblasti vodi izuzetno odgovornu politiku.”- naveo je Vesić.\nPredsednik Gradske opštine Čukarica Srđan Kolarić, izrazio je očekivanje da će klub okupljati brojne korisnike, te da će u njemu biti organizovana druženja, poetske, književne,muzičke večeri, izložbe i sl. I zahvali se čelnicima Grada Beograda što podjednako vode računa o svim delovima Beograda i poručio da Opština Čukarica nastavlja da radi zajedno sa Gradom i Republikom, kako bi kvalitet života sugrađana svakog dana bio sve bolji.\nCentar za starijeKlub za starije na ČukariciSrđan Kolarić\nKako izgleda Airport city nakon vesti o zaraženom od korone: Ljudi se šale, nema panike, a ni maski


PISA testiranje u Tehničkoj školi sa domom učenika „Nikola Tesla“ – Радио Стил\nPISA testiranje u Tehničkoj školi sa domom učenika „Nikola Tesla“\nU Tehničkoj školi sa domom učenika „Nikola Tesla“, danas je počelo probno PISA testiranje, kojim se proverava čitalačka, naučna i po prvi put finansijska pismenost učenika.\nPISA testiranje organizuje se na tri godine, kada se proverava funkcionalno znanje 16 – ogodišnjaka. U Srbiji se PISA istraživanje obavlja od 2001. godine, a PISA 2018 je sedmi ciklus istraživanja koji uključuje više od 80 zemalja učesnica.\nNa osnovu PISA istraživanja učenicima se procenjuje pripremljenost za život i meri postignuće u čitanju, nauci i matematici, a glavni cilj je prikupljanje podataka o obrazovnoj praksi u zemljama učesnicama.\nMeđu đacima nema treme, testovi se rešavaju elektronski – putem računara, a uoči samog početka većina njih kaže da su radoznali.\nDirektor Tehničke škole sa domom učenika „Nikola Tesla“, dr Goran Nestorović prigodnim rečima otvorio je probno PISA testiranje, poželevši učenicima puno sreće na testu i da ostvare što bolji rezultat.\nTehnička škola sa domom učenika „Nikola Tesla“ je jedna od tri škole u Braničevskom okrugu koja sprovodi PISA testiranje. Testiranjem će biti obuhvaćena 41 škola u Srbiji, sa po 60 učenika.\nPISA je najveća međunarodna provera znanja, koja ima za cilj promovisanje funkcionalnih znanja.


Poziv na solidarnost i humanost – Caritas\nNovosti April 13, 2020\nNove Vladine mjere koje su stupile na snagu i kojih smo se svi morali pridržavati, podrazumijevale su da ostanemo kod kuće i da susrete sa drugim ljudima svedemo na minimum. Takođe odlasci u apeteku i trgovinu su se morali obavljati u skladu sa novonastalom situacijom. Starije osobe, nemoćni, kao i oni sa zdravstvenim tegobama, koje je direktno pogađao virus su bili najugroženija grupa ljudi i njima se izlazak iz kuće nikako nije preporučivao.\nStoga u tim uslovima velike vjerovatnoće pojavljivanja korona virusa u Crnoj Gori, Caritas Crne Gore i Caritas Barske nadbiskupije pojačali su i osnažili svoje aktivnosti vezane za podršku starijim osobama , kroz svoj program “ Pomoć i njega u kući za starije osobe ” . Jedna novina ovog projekta je bila da je na usluzi ujedno bilo pružanje pomoći i podrške starima, koji nisu korisnici Caritasovih projekata.\nPored toga Caritas Crne Gore zajedno sa Caritasom Barske nadbiskupije i Caritasom Kotorske biskupije, pozivao je sve građane da pokažu solidarnost i humanost i apelovao je na sve da daju svoj doprinos kroz pružanje pomoći svojim komšijama u potrebi. Od velike je važnosti da u ovim kriznim situacijama zaboravimo na sve razlike i budemo jednistveni, kako bi zažtitili one kojima je pomoć prijeko poptrebna.\nPrevious PostStudijska posjeta Torinu povodom projekta Employ yourselfNext PostPojačane aktivnosti Caritasa Crne Gore


Potpisivanju ugovora, kako je najavljeno, prisustvovaće predsednik Srbije Boris Tadić, kao i predsednik "Beneton grupacije" Lučano Beneton.\nKako je najavljeno iz kabineta predsednika Srbije, Tadić i Beneton će nakon potpisivanja ugovora obići fabriku "Niteks", koja je u restrukturiranju.\nItalijanska modna kuća "Beneton" kupila je 13. maja niški "Niteks" po početnoj ceni od 3.071.515 evra. "Beneton" je bio jedini učesnik na licitaciji.\nPredstavnici Vlade Srbije i Grada Niša sa predstavnicima "Benetona" 31. januara ove godine potpisali su Sporazum o regulisanju prava i obaveza povodom ulaganja italijanske kompanije u Niš.\nTada je saopšteno da "Beneton" planira da u naredne četiri godine u fabrici u Nišu zaposli 2.700 ljudi, da će investirati 43,2 miliona evra, a da će država taj projekat podržati sa 9.000 evra po svakom zaposlenom radniku.


NSinfo: Srbija - zemlja sa najvećim očekivanim smanjenjem broja stanovnika\nSrbija - zemlja sa najvećim očekivanim smanjenjem broja stanovnika\nSrbija će do 2060, prema očekivanjima evropske statističke\nagencije Evrostat, imati 21 odsto stanovnika manje nego 2015. godine, što je svrstava među evropske zemlje sa najvećim očekivanim smanjenjem broja stanovnika.\n"Najintenzivnije starenje desilo kao posledica političke i ekonomske krize u Srbiji tokom poslednje decenije 20 veka, obeleženo velikim iseljavanjem mlađeg stanovništva, odlaganjem rađanja i jakim padom fertiliteta", rekla je Sekulićeva.\n"Dostignuti fertilitet je takav da duže od pola veka, od 1956. godine ne obezbeđuje ni prostu reprodukciju stanovništva, a od početka dvehiljaditih je za oko 30 odsto manji od nivoa neophodnih za zamenu generacija", rekla je predstavnica RZS-a.\nSrbija se, kako je dodala, po prosečnoj starosti stanovnika od 43 godine nalazi u grupi evropski najstarijih država, čija je starost iznad 43 godina, među kojima su i Slovenija sa 43,5 i Hrvatska sa 43,4 godine. Prema podacima za 2017. godinu, pet država sa najstarijim stanovništvom su Nemačka, Italija, Portugal, Grčka, dok najnižu prosečnu starost stanovništva imaju Turska sa 31,4 i Albanija sa 35,6 godina, a slede ih Moldavija, Island i Irska.\nNajstarije stanovništvo u Srbiji, čija je prosečna starost veća od 49 godina, imaju opštine Crna Trava, Gadžin Han, Rekovac, Svrljig , Ražanj i Babušnica, dok se kao demografski najmlađa izdvaja opština Preševo, čije je stanovništvo prosečno staro 32,1 godinu, potom slede Tutin, Bujanovac, Novi Pazar. Na skupu je rečeno i da je starenje stanovništva povećalo stopu zavisnosti starog stanovništva, pa tako sad u Srbiji na 100 ljudi radnog uzrasta, u koje spadaju oni od 15 do 54 godine, dolazi 30 starih, a prognozira se da će 2060. njihov broj porasti na 57.\nRezultati projekcije stanovništva Srbije do 2060. godine, koji je izradio RZS, ukazuju da će u i narednim decenijama stanovništvo biti izloženo procesu demografskog starenja po svim parametrima. "Dalje starenje populacije je sigurna budućnost Srbije", kazala je Sekulićeva i navela da će, prema istraživanjima, 2060. godine gotovo svaki treći stanovnik Srbije biti stariji od 65 godina.\nStručnjaci navode da se, i pored toga što Srbija ima Strategiju podsticaja rađanja, i dalje simbolično bavi problemom siromaštva porodica sa decom. Navedeno je i da deca u Srbiji imaju i znatno višu stopu rizika od siromaštva (30 odsto) u odnosu na opštu populaciju, a siromaštvo je posebno izraženo u porodicama sa četvoro i više dece. Ocenjuju da država treba da napravi sveobuhvatnu strategiju kojom će postići više rađanja, smanjiti smrtnost, smanjiti iseljavanja, ali i podstaći veće useljavanje, odnosno povratak onih koji su otišli iz zemlje.\nizvor: Beta, agencije, foto: Leo Cardelli, Pexels\n... ap vojvodina, evropa, istraživanje, Novi Sad, srbija